
 讛诪驻拽讬讚 讬讬谞讜 讗爪诇 注讜讘讚 讻讜讻讘讬诐 讗住讜专 讘砖转讬讛 讜诪讜转专 讘讛谞讗讛. 讜讘住诪讜讱 诪砖诪注 砖讛驻拽讬讚讜 讘讞讜转诐 讗讞讚 讜转讬诪讛 诪讗讬 拽住讘专 专' 讬讛讜讚讛 讘谉 讘转讬专讗 讗讬 诇讗 讞讬讬砖 诇讝讬讜祝 讻专''讗 讗驻讬诇讜 讘砖转讬讛 诇砖转专讬 讜讗讬 讞讬讬砖 诇讝讬讜祝 讻专讘谞谉 讗驻讬' 讘讛谞讗讛 诇讬转住专 砖诪讗 谞讙注 讘讜 讛注讜讘讚 讻讜讻讘讬诐 讜谞住讻讜 讜讬''诇 讚专讘讬 讬讛讜讚讛 讘谉 讘转讬专讗 诇讟注诪讬讛 讚讗诪专 诇拽诪谉 讘驻专拽 专' 讬砖诪注讗诇 (讚祝 谞讟:) 讬讬谉 砖诇 讬砖专讗诇 砖谞讙注 讘讜 注讜讘讚 讻讜讻讘讬诐 诪讜转专 讘讛谞讗讛 讞讚讗 讚讗讬谉 诪谞住讻讬谉 讬讬谉 讗诇讗 讘驻谞讬 注讘讜讚转 讻讜讻讘讬诐 讜注讜讚 砖讗讜诪专 诇讜 诇讗 讻诇 讛讬诪谞讱 砖转讗住讜专 讬讬谞讬 诇讗讜谞住讬 讜讗注''讙 讚讞讬讬砖讬 诇讝讬讜祝 讚谞讙注 讘讬讛 讜砖转讛 诪讬谞讬讛 诇讗 讛讞诪讬专 讻''讻 诇讞讜砖 诇讗讞诇讜驻讬 讘砖诇讜 砖讬讗住专 讙诐 讘讛谞讗讛 讻讬讜谉 砖讻诇 注讬拽专 讬讬谞诐 讗讬谞讜 讗住讜专 讗诇讗 诪讚专讘谞谉: 讚讗诪专 专讘 讛诇讻讛 讻专''讗 砖诪转讬专 讬讬谉 讘讞讜转诐 讗讞讚. 讜诇拽诪谉 驻''讘 (讚祝 住讟: 讜砖诐) 谞诪讬 讗诪专讬谞谉 讛讗讬讚谞讗 拽讬讬诪讗 诇谉 讻专''讗 讚诇讗 讞讬讬砖 诇讝讬讜驻讗 讜讬砖 诇讛拽砖讜转 讚专讘 讗讚专讘 讚讛讗 讗诪专 专讘 诇拽诪谉 (讚祝 诇讟.) 讞讘讬''转 讘讞讜转诐 讗讞讚 讗住讜专 住讬诪谉 讞诇讘 讘砖专 讬讬谉 转讻诇转 讜注讜讚 拽砖讛 讚专讘 讗砖讬 讗诪专 诇注讬诇 (讚祝 讻讟:) 讙讘讬 讞讜诪抓 讜讬讬谉 诪讘讜砖诇 讗''爪 讞讜转诐 讘转讜讱 讞讜转诐 诪砖诪注 讛讗 讬讬谉 讙诪讜专 爪专讬讱 讞讜转诐 讘转讜讱 讞讜转诐 讜讻谉 专讘讗 讚砖拽讬诇 讜讟专讬 诇拽诪谉 讘住诪讜讱 讛讬讻讬 讚诪讬 讞讜转诐 讘转讜讱 讞讜转诐 诪砖诪注 讚住''诇 讚诇讗 住讙讬 讘讞讜转诐 讗讞讚 讜讻讜诇讛 住讜讙讬讗 讚砖诪注转讗 诪讬讬专讬 讘讞讜转诐 讘转讜讱 讞讜转诐 讜讛讬讛 诪转专抓 专''转 讚讛讛讜讗 讚专讘 讚诇拽诪谉 诪讬讬专讬 讘讬砖专讗诇 讞砖讜讚 讜讙专注 诪注讜讘讚 讻讜讻讘讬诐 诪驻谞讬 砖讛讜讗 讘讟讜讞 砖讬讗诪讬谞讜讛讜 讜诇讗 诪讬专转转 讻''讻 讜讻谉 讛讛讬讗 讚专讘 讗砖讬 讚诇注讬诇 (讚祝 讻讟:) 谞''诪 诇注谞讬谉 讬砖专讗诇 讞砖讜讚 讜讻谉 专讘讗 诪驻专砖 讞讜转诐 讘转讜讱 讞讜转诐 讗诇讬讘讗 讚专讘谞谉 讜讗驻讬' 讗诇讬讘讗 讚讛诇讻转讗 讗讬讻讗 谞驻拽讜转讗 讻讙讜谉 讬砖专讗诇 讞砖讜讚 讜讛讛讬讗 讚专讘讛 讘专 专讘 讛讜谞讗 讞转讱 诇讛 诇讘讬砖专讗 讗转诇转讗 拽专谞转讗 讻砖诪砖诇讞讛 讘讬讚 注讜讘讚 讻讜讻讘讬诐 讜诇讛讻讬 住讙讬 讘讞讜转诐 讗讞讚 讜拽砖讛 拽爪转 驻专''转 讚谞讘讜讗讛 讛讬讗 诇讛注诪讬讚 讻诇 讗诇讜 讛讛诇讻讜转 讘讬砖专讗诇 讞砖讜讚 讜讗谞谉 讘注讜讘讚讬 讻讜讻讘讬诐 拽讬讬诪讬谞谉 讜专讘 讗砖讬 诇注讬诇 讛讝讻讬专 讞讜诪抓 讘讬讚 注讜讘讚 讻讜讻讘讬诐 讗讬谉 爪专讬讱 讞讜转诐 讘转讜讱 讞讜转诐 讜诪砖诪注 讛讗 讬讬谉 讘讬讚 注讜讘讚 讻讜讻讘讬诐 爪专讬讱 讜注讜讚 讚讘讬专讜砖诇诪讬 诪砖诪注 讚讛讛讬讗 讘注讜讘讚 讻讜讻讘讬诐 讗讬讬专讬 讜讙诐 专砖''讬 讜讛''讙 驻讬专砖讜讛讜 讘注讜讘讚 讻讜讻讘讬诐 诇讻讱 谞专讗讛 诇驻专砖 讚讛讻讗 讜讛转诐 讘注讜讘讚 讻讜讻讘讬诐 讗讬讬专讬 讜讬砖 诇讞诇拽 讘讬谉 砖讜诇讞 诇讞讘讬专讜 讜讗讬谞讜 讞讜讝专 讜专讜讗讛 讞讜转诪讜 诇讛讻讬专讜 讚讗讝 爪专讬讱 讞讜转诐 讘转讜讱 讞讜转诐 讚诇讗 诪专转转 砖住讘讜专 讛讗讞专 诇讗 讬讻讬专 讛讞讜转诐 讗讘诇 讛讬讻讗 砖诪谞讬讞讜 讘讬讚 讛注讜讘讚 讻讜讻讘讬诐 讜注转讬讚 诇专讗讜转 讞讜转诪讜 诇讛讻讬专 讚讬 讘讞讜转诐 讗讞讚 转讚注 砖讻谉 讛讜讗 砖讛专讬 专''讗 讛讝讻讬专 讘讚讘专讬讜 讛诪驻拽讬讚 讬讬谞讜 讗爪诇 注讜讘讚 讻讜讻讘讬诐 讜讘住转诪讗 讗讚诐 讚注转讜 诇讞讝讜专 砖诐 诇讛讻讬专 讞讜转诪讜 讜住转诪讜 讗讘诇 专讘 讗砖讬 讚诇注讬诇 讛讝讻讬专 讘讚讘专讬讜 讞讜诪抓 砖诇谞讜 讘讬讚 注讜讘讚 讻讜讻讘讬诐 诪砖诪注 砖砖讜诇讞讜 讘讬讚 注讜讘讚 讻讜讻讘讬诐 讜专讘讗 谞诪讬 讗砖讻讞谉 诇拽诪谉 讚拽讗诪专 谞讜讚 讘讚讬住拽讬讗 讜驻讬讜 诇诪讟讛 讜讗讬讛讜 讙讜驻讬讛 讗诪专 讘驻' 讘转专讗 (诇拽诪谉 注讚:) 讻讬 讛讜讛 诪砖讚专 讙讜诇驻讬 诇讛专驻谞讬讗 住讞讬祝 诇讛讜 讗驻讜诪讬讬讛讜 讜讞转讬诐 诇讛讜 讗讘讬专爪讬讬讛讜 讜诪诇转讬讛 讚专讘 诇拽诪谉 (讚祝 诇讟.) 诪讬讬专讬 讘砖讜诇讞 讘讬讚 注讜讘讚 讻讜讻讘讬诐 讻驻专砖''讬 讜讛''讙: 讜诇讗 驻诇讬讙讬 讛讗 专''讗 讜讛讗 专讘谞谉. 驻讬专讜砖 诇讗 驻诇讬讙讬 讗诇讬讘讗 讚讞讚 转谞讗 讗诇讗 诪专 住讘专 讻专''讗 讜诪专 住讘专 讻专讘谞谉 讗''谞 诇讗 驻诇讬讙讬 讜讻讜诇讛讜 讻专''讗 拽讬讬诪讬 讚驻住拽 专讘 讻讜讜转讬讛 讗诇讗 诪专 诪驻专砖 诪讬诇转讬讛 讚专''讗 讜诪专 诪驻专砖 诪讬诇转讬讬讛讜 讚专讘谞谉 讜讗''转 讜专讘讬 讗诇注讝专 讛讬讻讬 拽讗讬 讻专''讗 讛讗 专''讗 讙讜驻讬讛 拽讗诪专 讘驻''拽 讚谞讚讛 (讚祝 讞.) 讚讗讬谉 讛诇讻讛 讻专''讗 讘讻讜诇讛讜 住讬讚专讬 讗诇讗 讘讗专讘注 讜讬''诇 讚砖讗谞讬 讛讻讗 讚拽讗讬 专''诪 讻讜讜转讬讛 诇拽诪谉 驻专拽 专' 讬砖诪注讗诇 (讚祝 住讗.) 讘讘专讬讬转讗 讚讗诪专 讛诇讜拽讞 讘讬转 讜讻讜' 讜讻讛''讙 诪砖谞讬 转诇诪讜讚讗 讛转诐 讘驻''拽 讚谞讚讛 (砖诐:): 讜转专讜讬讬讛讜 讻专讘谞谉. 讜讗''转 讗讬诪讜专 讚专讘讬 讬讜讞谞谉 住讘专 讻专''讗 讜诪驻转讞 讜讞讜转诐 讚拽转谞讬 讘讘专讬讬转讗 专''诇 转专讜讬讬讛讜 讚讛砖转讗 讛讜讬 讞讜转诐 讘转讜讱 讞讜转诐 讜讬''诇 讚转诇诪讜讚讗 诪砖诪注 诇讬讛 讚诪驻转讞 讜讞讜转诐 讚拽转谞讬 讘讘专讬讬转讗 诇讗 诪砖讜诐 讚讘注讬谞谉 转专讜讬讬讛讜 诪讚诇讗 拽讗诪专 砖转讬 诪驻转讞讜转 讗讜 讘' 讞讜转诪讜转 讗诇讗 诪驻转讞 讗讜 讞讜转诐 拽讗诪专 讜讙诐 讬砖 讙讜专住讬诐 诪驻转讞 讗讜 讞讜转诐: 住转讜诪讜转 诪讜转专讜转. 讜讗祝 注诇 驻讬 砖讗讬谉 诇讱 住转讜诪讜转 砖诇讗 讬讛讜 驻转讜讞讜转 诪转讞诇讛 诪讻诇 诪拽讜诐 讻讬讜谉 砖讚注转讜 诇住转诪谉 诇讛转拽讬讬诐 诇诪讻讜专 诇讬砖专讗诇 诪谞讟专 拽讗 谞讟专 诇讛讜 砖驻讬专 讜讗讬谞讜 讞驻抓 砖讬讞砖讚讜讛讜 讬砖专讗诇 讻诇诇: 

专讘讬谞讜 讞谞谞讗诇

住转诐 讬讬谞讜 讗住讜专 讘讛谞讗讛 讜诪讟诪讗 讟讜诪讗转 诪砖拽讬谉 讘专讘讬注讬转 讛驻拽讬讚讜 诇讬讬谞讜 讬砖专讗诇 讗爪诇 注讜讘讚 讻讜讻讘讬诐 讗住讜专 讘砖转讬讛 讜诪讜转专 讘讛谞讗讛. 讗讬谞讬 讜讛转谞谉 讘讚诪讗讬 驻"讙 讛诪驻拽讬讚 驻讬专讜转讬讜 讗爪诇 讛讻讜转讬 讜讗爪诇 注诐 讛讗专抓 讛专讬 讛谉 讘讞讝拽转谉 诇诪注砖专 讜诇砖讘讬注讬转 讗爪诇 讛注讜讘讚 讻讜讻讘讬诐 讻驻讬专讜转讬讜 讛谞讛 讛诪驻拽讬讚 讗爪诇 讛注讜讘讚 讻讜讻讘讬诐 谞注砖讜 讗讜转诐 讛驻讬专讜转 讻驻讬专讜转讬讜 讜讘讬讬谞讜 讗诪专讬谞谉 讗住讜专 讘讛谞讗讛 讜诪讟诪讗 讟讜诪讗转 诪砖拽讬谉 讘专讘讬注讬转 讜驻专讬拽 专' 讬专诪讬讛 讛讗 讚讗诪专 专' 讬讜讞谞谉 诪砖讜诐 专' 讬讛讜讚讛 讘谉 讘转讬专讗 讻讙讜谉 砖讬讬讞讚 诇讜 讛注讜讘讚 讻讜讻讘讬诐 拽专谉 讝讜讬转 讜讛讜讗 砖诪讜转专 讘讛谞讗讛. 讜诪拽砖讬谞谉 注诇讬讛 讗讬 讛讻讬 讘砖转讬讛 谞诪讬 诇讬砖转专讬 讚讛讗 讻讚转谞讗 诇讬讛 专讘讬 转谞讞讜诐 诪砖谞转 讘专 拽驻专讗 讛诪驻拽讬讚 讬讬谞讜 讗爪诇 注讜讘讚 讻讜讻讘讬诐 诪讜转专 讘砖转讬讛 拽专讬 注诇讬讛 专' 讬讜讞谞谉 诪拽讜诐 砖讬驻讜诇 讛注抓 砖诐 讬讛讜 驻讬专讜转讬讜 讜驻讬专拽 专' 讝讬专讗 驻讬专讜拽 讗讞专 讜讗诪专 诪转谞讬' 讚讚诪讗讬 讻专讘谞谉 讚讗住专讬 讜专' 讬讜讞谞谉 讚讗诪专 讻专讘讬 讗诇讬注讝专 讚转谞讬讗 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 注讜讘讚 讻讜讻讘讬诐 讜诪诇讗讛讜 讬讬谉 讜诪驻转讞 讜讞讜转诐 讘讬讚 讬砖专讗诇 专讘讬 讗诇讬注讝专 诪转讬专 讘砖转讬讛 讜诇讗 讞讬讬砖 诇讝讬讜驻讗. 讜讗住讬拽谞讗 诪砖诪讬讛 讚专讘 讞住讚讗 讗诪专 讝注讬专讬 讛诇讻转讗 讻专' 讗诇讬注讝专.



讗"专 讗诇注讝专 讛讻诇 诪砖转诪专 讞讜转诐 讘转讜讱 讞讜转诐 讘讬讚 讛注讜讘讚 讻讜讻讘讬诐 讞讜抓 诪谉 讛讬讬谉 砖讗讬谞讜 诪砖转诪专 讗诇讗 讘砖讜诪专 讜专' 讬讜讞谞谉 讗诪专 讗驻讬' 讬讬谉 诪砖转诪专 讞讜转诐 讘转讜讱 讞讜转诐 讘讬讚 注讜讘讚 讻讜讻讘讬诐 讜转专讜讬讬讛讜 专讘讬 讬讜讞谞谉 讜专' 讗诇注讝专 讻讞讻诪讬' 讚讗住专讬 专' 讬讜讞谞谉 住讘专 讻讬 驻诇讬讙讬 专讘谞谉 注诇讬讛 讚专' 讗诇讬注讝专 讘讞讜转诐 讗讞讚 讗讘诇 讞讜转诐 讘转讜讱 讞讜转诐 讗驻讬诇讜 专讘谞谉 砖专讜.



讛讬讻讬 讚诪讬 讞讜转诐 讘转讜讱 讞讜转诐 讗讙谞讗 砖专讬拽讗 讗讞讘讬转讗 讜讞转讬诪讗 讛专讬 讝讛 讞讜转诐 讘转讜讱 讞讜转诐 讜讗讬 诇讗 讛讜讬 讻讬 讛讗讬 讙讜讜谞讗 诇讗 讛讜讬 讞讜转诐 讘转讜讱 讞讜转诐. 讚讬拽讜诇讗 讗驻讜诪讗 讚讞讘讬转讗 讞转讬诪讗 讗讬 诪讛讚拽 讛讜讬 讞讜转诐 讘转讜讱 讞讜转诐 讜讗讬 诇讗 诪讛讚拽 诇讗. 谞讜讚 爪专讜专 讘讚住拽讬讗 爪专讬专讗 讜讞转讬诪讗 讗诐 驻讬 讛谞讜讚 讘转讜讱 讛讚讬住拽讬讗 讜讛讚讬住拽讬讗 诇诪注诇讛 爪专讜专讛 讜讞转讜诪讛 讛讜讬 讞讜转诐 讘转讜讱 讞讜转诐. 讜讗讬 诇讗 讛讜讬 驻讬 讛谞讜讚 诇诪讟讛 讘讚住拽讬讗 诇讗 讛讜讬 讞讜转诐 讘转讜讱 讞讜转诐 讜讛诇讻转讗 讻专' 讬讜讞谞谉 讜拽讬讬诪讗 诇谉 讚讻诇 讻住讜讬 砖注诇 驻讬 讛讞讘讬转 讗讬 诪讬讛讚拽 讜讗讬谉 讗讚诐 讬讻讜诇 诇讛住讬专讜 诪讘诇讬 砖讘讬专转 讛讞讜转诐 讛专讬 讝讛 讞讜转诐 讘转讜讱 讞讜转诐:



注讬谉 讻讜砖讬 诪讚讜专 砖诇 讻讜转讬诐 讜讘讬专转 住专讬拽讗 拽专讜讘 诇讛谉 诪讚讜专 注讜讘讚讬 讻讜讻讘讬诐 讜讻谉 讘专拽转讗 讜讻驻专 驻专砖讛 讜讻谉 (讙谞讚讬讚) [讝讙讚讜专] 讜讻驻专 砖讞诇讬诐 讗住专讜 诪讚讜专转 砖诇 讻讜转讬诐 诪驻谞讬 诪讚讜专 砖诇 注讜讘讚讬 讻讜讻讘讬诐 砖讛讜诇讻讬谉 讜讘讗讬谉 讗爪诇谉:



拽住讘专讬 专讘谞谉 讗讬谉 讻讜转讬 诪拽驻讬讚 注诇 诪讙注 注讜讘讚 讻讜讻讘讬诐 讜讻诇 讬讬谉 砖诇讛谉 诪讙注 注讜讘讚 讻讜讻讘讬诐 讛讜讗 讞讝专讜 诇讜诪专 讞讘讬讜转 驻转讜讞讜转 砖诇 讻讜转讬诐 讗住讜专讜转 住转讜诪讜转 诪讜转专讜转 诇讘住讜祝 住讘专讬 讻讬 诇讗 拽驻讚讬 讗驻转讜讞讜转 讗讘诇 讗住转讜诪讜转 拽驻讚讬.





专诪讘"谉

讜诪驻转讞 讜讞讜转诐 讘讬讚讜. 讙专住讬谞谉 讘讻讜诇讛讜 谞讜住讞讬 讗诇讗 砖讻诇 讛诪驻专砖讬诐 驻讬专砖讜 讗讜 讞讜转诐 讜讻谉 诪爪讗转讬 讘转讜住驻转' 讜驻住拽 专讘 讻专"讗 讚诪转讬专 讗驻讬诇讜 讘砖转讬讛.
讜讗讬讻讗 诇诪驻专讱 讚讛讗 专讘 讗诪专 诇拽诪谉 讘驻专拽讬谉 讗住讜专 讞讘讬"转 讘讞讜转诐 讗讞讚 讜专"转 讝"诇 讻转讘 讘住' 讛讬砖专 砖诇讜 讚讛转诐 讘讬砖专讗诇 注"讛 讞砖讜讚 讚讛讻讬 讛讜讗 讻讜诇讛 住讜讙讬' 讜讞讘"转 谞诪讬 讘讬砖专讗诇 讞砖讜讚 讜讛讜讗 讙专讜注 诪讙讜讬 讜讟专讞 讟驻讬 诇讝讬讜驻讬 讜讗讞专讬诐 讛注诪讬讚讜讛 讘诪讟讛专 讬讬谞讜 砖诇 注讻讜"诐 讘专砖讜转讜 讚讞讜转诐 讘转讜讱 讞讜转诐 讘砖讜诪专 砖讗讬谞讜 讘讗 诇拽讬爪讬谉 讚诪讬 讜讗讬谉 讝讛 讻诇讜诐 讚讞讘"转 诇讗 讘诪讟讛专 讗诇讗 讘讻诇 注谞讬谉 讛讜讗 讗住讜专 讜讚讻讜讜转讬讬讛讜 讬讬谉.
讜讚讘专讬 专"转 讝"诇 注爪诪讜 讗讬谞谉 谞讜讞讬谉 诇讬 讚诇讬讻讗 讘讻讜诇讛 砖诪注转讗 讞砖讜讚 讘讻砖专 讚注"讛 诇讗 讞砖讬讚 讗讛谞讬 讻诇诇 讜讗驻讬' 讘住讜专讬讗 讚讞砖讬讚讬 诇诪讻讜专 讘砖专 诇讗 转谞讬讗 讚诇讗 讞砖讬讚讬 讘讬讛 讜注讜讚 讗驻讬诇讜 讞砖讜讚 诇讗讻讜诇 讜诇诪讻讜专 讗讬谞讜 讞砖讜讚 诇讛讞诇讬祝 讚转谞谉 讛诪驻拽讬讚 驻讬专讜转讬讜 讗爪诇 讻讜转讬 讜讗爪诇 注"讛 讘讞讝拽转谉 诇诪注砖专讜转 讜诇砖讘讬注讬转 讜讗驻讬诇讜 讘诪转注住拽 讘讛诐 诪住拽谞讗 讘驻"拽 讚讞讜诇讬谉 讚诇讬讞诇讜驻讬 诇讗 讞讬讬砖讬谞谉 讻诇诇 讜讬砖专讗诇 诪砖讜诪讚 诇讗 转谞讬讗 讛讻讗. 
讜讘讬专讜砖诇诪讬 (讘,讙) 转诪谉 转谞讬谞谉 讛驻拽讬讚讜 讗爪诇 注讻讜"诐 讛专讬 讛讜讗 讻驻讬专讜转讬讜 [专' 讞谞讬谞讗 讘注讬 拽讜诪讬 专' 诪谞讬 诪讛 讻驻讬专讜转讬讛] 诪诪砖 驻讟讜专 讟讘诇 讘专讜专 诪诪拽讜诐 讗讞专 讗诪专 诇讬讛 讜诇讻诇 讚讘专 讜诇讗 注诇 讬讗讜转 专' 讞谞讬谞讗 诪转专讬住 诇拽讘诇讬讛 讛驻拽讬讚讜 讗爪诇讜 讘讞讜转诐 讗讞讚 专' 讞谞讬谞讗 讜专' 诪讜谞讗 讞"讗 讗住讜专 讜讞"讗 诪讜转专 诪讛 驻诇讬讙讬谉 讘讛谞讬讬讛 讗讘诇 讘砖转讬讛 讗住讜专 专' 讗诪专 讞讘"转 讗住讜专 讞诪驻"讙诪讜转专 讜讻讜' 讛讗 诪砖诪注 砖讗祝 讘诪驻拽讬讚 讗爪诇 注讻讜"诐 谞讗诪专讜 讛讚讘专讬诐.
讜讗驻砖专 诇讜诪专 讚诇讬砖谞讬 谞讬谞讛讜 讗诇讬讘讗 讚专讘 讚讛讻讗 诇转专讬 诇讬砖谞讬 讘转专讗讬 诇讗 驻住拽 专讘 讻专"讗 讜讛讗 讚讗诪专 专' 讗砖讬 讞讜诪抓 砖诇谞讜 讜讬讬谉 砖诇谞讜 讘讬讚 注讻讜"诐 讗"爪 讞讜转诐 讘转讜讱 讞讜转诐 讜讻讜' 诪转谞讬' 讜讘专讬讬转讗 诪转专抓 讚讛讗 讗转讜 诇讗砖诪讜注讬谞谉 讜讗转讬讗 讻专讘谞谉 讗讘诇 讻专"讗 拽讬"诇 讻讚拽讗 诪讘专专 讘驻' 讛砖讜讻专 讗诇讗 诪讬讛讜 住讜讙讬讬谉 讚讗诪专 专讘讗 讛"讚 讞讜转诐 讘转讜讱 讞讜转诐 诇讗 拽讬"诇 讛讻讬 讘讬讬谉 讗诇讗 谞"诪 诇注谞讬谉 讗讞专. 
讜讛专讗讘"讚 讝"诇 讻转讘 讘驻讬专讜砖讬讜 讚转拽谞转讗 讚讘转专讗讬 讛讬讗 讚诇讗 诇诪注讘讚 讻专"讗 讜讛讬讬谞讜 讚讗转诪专 讛转诐 讘讛砖讜讻专 讜讻讬 诪讗讞专 讚拽讬"诇 讻专砖讘"讙 讚诇讗 讞讬讬砖 诇砖转讜诪讗 讜拽讬"诇 讻专"讗 讚诇讗 讞讬讬砖 诇讝讬讜驻讗 诪"讟 诇讗 诪讜转讘讬谞谉 讞诪专讗 讘讬 注讻讜"诐 诪砖讜诐 砖讬讘讗 讜驻讬' 讛专讘 讝"诇 诪砖讜诐 讙讝讬专转 砖讬讘讗 讜讗讬谞讜 谞讻讜谉 讚讗驻讬' 讘砖谞讬 讞讜转诪讜转 谞诪讬 讬砖 诇讞讜砖 诇砖讬讘讬.
讜讬"诪 砖诇讗 讛转讬专 专"讗 讗诇讗 讘诪讬讞讚 拽专谉 讝讜讬转 讗讜 砖讜讻专 讘讬转 讘讞爪讬专讜 砖诇 注讻讜"诐 讜讛讬讬谞讜 讚讗诪专讬谞谉 讘诪讬讞讚 诇讜 拽专谉 讝讜讬转 讚诪注讬拽专讗 谞诪讬 拽讬诐 诇谉 讚讘讞讜转诐 讗' 讛讬讗 诪转谞讬转讗 讚讘诇讗 讞讜转诐 讜讚讗讬 谞讙注 讜诪谞住讱 诇讬讛 讜讗驻"讛 讞讬讬砖讬谞谉 诇讞诇讜驻讬 讜诇讝讬讜驻讛 讜讛讗 讚转谞讬讗 讗爪诇 谞讻专讬 讻驻讬专讜转讬讜 讗驻讬' 讘讞讜转诐 讗讞讚 讛讬讗 诪讚诇讗 诪转专爪讬谞谉 讗住讜专 讘砖转讬讛 讜诪讜转专 讘讛谞讗讛 讘讞讜转诐 讗' 讜讗爪诇 注讻讜"诐 讻驻讬专讜转讬讜 讘诇讗 讞讜转诐 讜专"讗 讘诪讬讞讚 讚讻讬讜谉 讚讬讬讞讚 诇讜 拽专谉 讝讜讬转 讘讚讬诇 诪讬谞讬讛 讜诪专转转 注讻讜"诐 讜诇讗 讟专讞 讜诪讝讬讬祝 讞讜转诪讜 诪讬诪专 讗诪专 讻讬讜谉 讚讬转讚 诇讜 诪拽讜诐 诪讬拽驻讚 拽驻讬讚 注诇讬讛 讟驻讬 讜讘讚讬拽 讘讞讜转诪讜 讜讞讝讬 讚诪讝讜讬祝 讜驻诇讜讙转讗 讚专' 讗诇注讝专 讜专' 讬讜讞谞谉 讗驻讬' 讘讬讞讚 讜诪"讛 讗讜拽诪讜讛 讚诇讗 讻专"讗 讚诇专' 讬讜讞谞谉 诇讬转 诇讬讛 转拽谞转讗 讗诇讗 讘讞讜转诐 讘转讜讱 讞讜转诐.
讜专讘讬谞讜 讛讙讚讜诇 讝"诇 驻住拽 讻专"讗 讜讻转讘讛 诇讚专讘 讗砖讬 讚诇注讬诇 讜诇住讜讙讬讬谉 讚讞讜转诐 讘转讜讱 讞讜转诐 讜讚讘专讬讜 诪转拽讬讬诪讬诐 注诇 讛讚专讱 讛讝讛 砖讻转讘谞讜. 
讜讘讛"讙 讝"诇 讻转讘诐 讘诇砖讜谉 讛讝讛 转"专 讗' 讛诇讜拽讞 讜讗' 讛砖讜讻专 讘讬转 讘讞爪讬专讜 砖诇 注讻讜"诐 诪诇讗讛讜 讬讬谉 讜诪驻转讞 讜讞讜转诐 讘讬讚 讬砖专讗诇 专"讗 诪转讬专 讘砖转讬讛 讜讞讻诪讬诐 讗讜住专讬诐 讜讛诇讻转讗 讻专"讗 讗"专 讗诇注讝专 讛讻诇 诪砖转诪专 转讜讞诐 讘转讜讱 讞讜转诐 讞讜抓 诪谉 讬讬谉 讜专' 讬讜讞谞谉 讗诪专 讗祝 讬讬谉 讜讛诇讻转讗 讻专' 讬讜讞谞谉, 讗诇讜 讚讘专讬讜 讝"诇.
讜诪讟讬谉 讚讘专讬讜 讜讚讘专讬 专讘讬谞讜 讝"诇 砖讛诐 诪驻专砖讬诐 砖诪讜注转讜 砖诇 专"讗 讘诪驻转讞 讜讞讜转诐 砖谞讬讛诐 讜拽讜诇讜 砖诇 专"讗 诪砖讜诐 讚注讘讬讚 诪驻转讞 讜讞讜转诐 讻砖谞讬 讞讜转诪讜转 讜讗注"驻 砖讗讬谉 诪驻转讞 爪专讬讱 诇讛讝讚讬讬祝 讜讗讬谉 讛诇讛 诪讻讬专 讘讜 讻诇诇 讜讻讜诇讛 住讜讙讬讬讗 讛讘讬 讗驻专砖讗 诇讛讜 讚诪驻拽讬讚 讬讬谞讜 讗爪诇 注讻讜"诐 讚讘专讬讬转讗 讘讞讘讬转 住转讜诪讛 讛讬讗 讚讛讬讬谞讜 讞讜转诐 讗' 讜专' 讬专诪讬讛 讚讗讜拽诪讛 讘诪讬讞讚 诇讜 拽专谉 讝讜讬转 讘诪驻转讞 讘讬讚 讬砖专讗诇 拽讗诪专 讜讛讬讬谞讜 诪驻转讞 讜讞讜转诐 讜诇讬砖谞讗 拽诪讗 讚专"讗 讜专' 讬讜讞谞谉 讗讘专讬讬转讗 拽讬讬诪讬 讜讞讜转诐 讗' 讜诪驻转讞 拽讗诪专讬 讜诇讬砖谞讗 讘转专讗 诇讗 拽讗讬 讗讘专讬讬转讗. 讜砖谞讬 讞讜转诪讜转 讘诇讞讜讚 讛讬讗 讜讛诇砖讜谉 讛讝讛 诪住转讬讬注 诪谉 讛讬专讜砖诇诪讬 讜讛讛讜讗 讚讗诪专讬谞谉 讘驻' 讛砖讜讻专 诪"讟 诇讗 诪讜转讘讬谞谉 讞诪专讗 讘讬 注讻讜"诐 讘讞讘讬讜转 住转讜诪讜转 讜诇砖讻讜专 讘讬转 诪讛诐 拽讗诪专.
讗讘诇 拽"诇 注诇 讘' 诇砖讜谞讜转 讛诇诇讜 讛讛讬讗 讚讗诪专讬谞谉 讘驻' 讻诇 讻转讘讬 讛拽讚砖 讛转讬专 诇讛诐 专' 讞谞讬谞讗 诇讘讬转 专' 诇砖转讜转 讬讬谉 讛讘讗 讘拽专讜谞讜转 砖诇 注讻讜"诐 讘讞讜转诐 讗' 讜诇讗 讬讚注谞讗 讗讬 诪砖讜诐 讚住讘专 诇讛 讻专"讗 讗讬 诪砖讜诐 讗讬诪转讗 讚讘讬 谞砖讬讗讛 讜讛讻讗 讞讜转诐 讗' 讘诇讞讜讚 讛讜讛 讜讘讬讚 注讻讜"诐 诪诪砖 讛讜讛.





专砖讘"讗

讚转谞讬讗 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 注讜讘讚 讻讜讻讘讬诐 讜诪诇讗讜讛讜 讬讬谉 讜诪驻转讞 讜讞讜转诐 讘讬讚 讬砖专讗诇, 专"讗 讗讜诪专 诪讜转专 讘砖转讬讛 讜讞讻诪讬诐 讗讜住专讬诐. 讝讛 讛讙讬专住讗 讛谞讻讜谞讛, 讜讬砖 讙讜专住讬谉 讜诪驻转讞 讗讜 讞讜转诐 讘讬讚 讬砖专讗诇. 讜讗驻讬诇讜 诇驻讬 讛住驻专讬诐 讚讙专住讬 讜诪驻转讞 讜讞讜转诐 诪驻专砖讬诐 讛诐 讚诪驻转讞 讗讜 讞讜转诐 拽讗诪专 讚讘讗讞讚 诪讛诐 住讙讬. 讜讬砖 专讗讬讛 诇讚讘专讬讛诐 诪讚讗诪专讬谞谉 讛转诐, 讗诪专 专讘讬 讗诇注讝专 讛讻诇 诪砖转诪专 讘讞讜转诐 讗讞讚 讘讬讚 谞讻专讬 讞讜抓 诪谉 讛讬讬谉 砖讗讬谉 诪砖转诪专 讘讞讜转诐 讗讞讚, 讜专讘讬 讬讜讞谞谉 讗讜诪专 讗驻讬诇讜 讬讬谉 诪砖转诪专 讘讞讜转诐 讗讞讚, 讛讗 专讘讬 讗诇讬注讝专 讜讛讗 专讘谞谉, 讚讗诇诪讗 诇专讘讬 讗诇讬注讝专 讘讞讜转诐 讗讞讚 住讙讬讗 讜诇讗 讘注讬谞谉 诪驻转讞 讜讞讜转诐. 讜讗讬谞讜 诪讞讜讜专 砖讛专讬 驻住拽 专讘 讻讗谉 讻专讘讬 讗诇讬注讝专, 讚讗诪专 专讘 讞住讚讗 讗诪专 专讘 讛诇讻讛 讻专讘讬 讗诇讬注讝专 讜讗讬诇讜 专讘 讘注爪诪讜 讗诪专 讘讗讜转讜 驻专拽 (诇讟, 讗) (讞讘讬转) [讞讘讬"转] 爪专讬讱 讞讜转诐 讘转讜讱 讞讜转诐, 讜讗祝 注诇 讙讘 讚讘讛讛讬讗 住讜讙讬讗 诪砖诪注 讚讘讬砖专讗诇 讛讞砖讜讚 诪讬讬专讬, 诪讻诇 诪拽讜诐 讛讜讗 讛讚讬谉 讘谞讻专讬, 讜讛讻讬谉 讗讬转讗 讘讬专讜砖诇诪讬 讚诪讬讬转讬 讛讗 驻诇讜讙转讗 (讚讞讘讬转) [讚讞讘讬"转] 讚专讘 讜砖诪讜讗诇 讙讘讬 讛讗 驻诇讜讙转讗 讚专讘讬 讗诇讬注讝专 讜专讘谞谉, 讚讗诇诪讗 讘讞讚 讙讜讜谞讗 诪讬讬专讬. 讜讻谉 讻转讘 讛诇讻讜转 驻住讜拽讜转 讚诪专 讬讛讜讚讗讬 讙讗讜谉 讝"诇 讚专讘讬 讗诇讬注讝专 讜专讘谞谉 讘谞讻专讬 驻诇讬讙讬, 讜讛讻讬谉 讜讚讗讬 诪砖诪注, 讚讛讗 专讘 讗砖讬 讚讛讜讗 讘转专讗 诪砖诪注 讚讘注讬 讘讬讬谉 砖诇谞讜 讘讬讚 注讜"讙 讞讜转诐 讘转讜讱 讞讜转诐, 讚转谞谉 讘驻专拽 讗讬谉 诪注诪讬讚讬谉 (注讘讜讚讛 讝专讛 讻讟, 讘), 讗诇讜 讚讘专讬诐 砖诇 注讜"讙 讗住讜专讬谉 讜讗讬住讜专谉 讗讬住讜专 讛谞讗讛, 讛讬讬谉, 讜讛讞讜诪抓 砖诇 注讜"讙 砖讛讬讛 转讞讬诇转讜 讬讬谉, 讜讗拽砖讬谞谉 (砖诐) 驻砖讬讟讗 诪砖讜诐 讚讛讞诪讬抓 驻拽注 讗讬住讜专讬讛 诪讬谞讬讛, 讜驻专讬拽 专讘 讗砖讬 讛讗 拽诪"诇 讚讞讜诪抓 砖诇谞讜 讘讬讚 注讜"讙 诇讗 讘注讬 讞讜转诐 讘转讜讱 讞讜转诐, 讗诇诪讗 诇讚讬讚讬讛 讛讬讬谉 砖诇谞讜 讘讬讚 注讜"讙 讘注讬 讞讜转诐 讘转讜讱 讞讜转诐, 讜讛讛讬讗 讜讚讗讬 诪砖诪注 讚讗诇讬讘讗 讚讛诇讻转讗 谞住讬讘 诇讛, 讚讗讬 讗诇讬讘讗 讚专讘谞谉 讛讻讬谉 讛讜讛 诇讬讛 诇诪讬诪专 讚讞讜诪抓 砖诇谞讜 讘讬讚 谞讻专讬诐 (讚专讘谞谉) [诇专讘谞谉] 诇讗 讘注讬 讞讜转诐 讘转讜讱 讞讜转诐. 讗诇讗 讛讙讬专住讗 讛专讗砖讜谞讛 谞专讗转, 讜诪驻转讞 讜讞讜转诐 讙专住讬谞谉, 讜拽讜诇讜 砖诇 专讘讬 讗诇讬注讝专 讚注讘讬讚 诪驻转讞 讗讞讚 注诐 讞讜转诐 (讘砖谞讬) [讻砖谞讬] 讞讜转诪讜转, 讜讗祝 注诇 驻讬 砖讗驻砖专 诇讝讬讬祝 讛诪驻转讞 讜诇讗 讬讛讗 谞讬讻专, 讗驻讬诇讜 讻谉 住讘讬专讗 诇讬讛 诇专讘讬 讗诇讬注讝专 讚讻讜诇讬 讛讗讬 诇讗 讟专讞, 讜专讘谞谉 住讘专讬 讚诇注讜诇诐 讗住讜专 注讚 砖讬讛讜 砖诐 砖谞讬 讞讜转诪讜转, 讜驻诇讜讙转讗 讚专' (讗诇讬注讝专) [讗诇注讝专] 讜专讘讬 讬讜讞谞谉 讚讛讻诇 诪砖转诪专 讘讞讜转诐 讗讞讚 讞讜抓 诪谉 讛讬讬谉 讜专讘讬 讬讜讞谞谉 讗诪专 讗驻讬诇讜 讘讞讜转诐 讗讞讚, 讘诪驻转讞 讜讞讜转诐 拽讗诪专 讜诇注砖讜转谉 讻砖谞讬 讞讜转诪讜转, 讜诇注讜诇诐 砖谞讬 讞讜转诪讜转 讘注讬谞谉 讗诇讗 砖诪驻转讞 讗讞讚 注讜诇讛 讘诪拽讜诐 讞讜转诐 讗讞讚. 讜讛砖转讗 谞讬讞讗 诪讗讬 讚驻住拽 专讘 讘驻诇讜讙转讗 讚专讘讬 讗诇讬注讝专 讜专讘谞谉 讻专讘讬 讗诇讬注讝专, 讜驻住拽 讘讞讘讬"转 讚讘注讬谞谉 讞讜转诐 讘转讜讱 讞讜转诐, 讜诇讗讜 讚讜拽讗 讗诇讗 讗驻讬诇讜 诪驻转讞 讜讞讜转诐 讻砖谞讬 讞讜转诪讜转 讜诇讗驻讜拽讬 讚诇讗 住讙讬 诇讬讛 讘讞讜转诐 讗讞讚 讘诇讞讜讚. 讜讻讝讛 谞专讗讛 砖讛讬讛 讚注转 讘注诇 讛诇讻讜转 讙讚讜诇讜转 砖讻转讘 讻诇砖讜谉 讛讝讛 (专讬砖 讛诇讻讜转 讬讬谉 谞住讱): 转谞讜 专讘谞谉 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 注讜"讙 讜诪诇讗讜讛讜 讬讬谉 讜诪驻转讞 讜讞讜转诐 讘讬讚 讬砖专讗诇, 专' 讗诇讬注讝专 诪转讬专 讘砖转讬讛 讜讞讻诪讬诐 讗讜住专讬诐, 讜讛诇讻转讗 讻专讘讬 讗诇讬注讝专, 讗诪专 专讘讬 讗诇注讝专 讛讻诇 诪砖转诪专 讘讞讜转诐 讘转讜讱 讞讜转诐 讞讜抓 诪谉 讛讬讬 讜专讘讬 讬讜讞谞谉 讗诪专 讗驻讬诇讜 讬讬谉 诪砖转诪专 讞讜转诐 讘转讜讱 讞讜转诐, 讜讛诇讻转讗 讻专讘讬 讬讜讞谞谉. 讗诇讜 讚讘专讬讜 讝"诇, 讜诪讻讗谉 讗转讛 诇诪讚 砖讛住讻讬诐 诇驻讬专讜砖 砖讻转讘谞讜. 讜讻谉 谞专讗讛 讙诐 诪讛诇讻讜转 讛专讘 讗诇驻住讬 讝"诇 砖驻住拽 讻专讘讬 讗诇讬注讝专 讜讻转讘讛 诇讛讛讬讗 讚专讘 讗砖讬 诇讙讘讬 讞讜诪抓 (转讜讛"讘 砖诐).
讜讗诇讗 诪讬讛讜 讬砖 诇注讬讬谉 诇驻讬 驻住拽 讝讛 诪讛 砖讗诪专讜 讘砖讘转 讘驻专拽 讻诇 讻转讘讬 讛拽讚砖 (拽讻讘, 讗) 讛转讬专 诇讛诐 专讘讬 讞谞讬谞讗 诇讘讬转 专讘讬 讬讬谉 讛讘讗 讘拽专讜谞讜转 砖诇 注讜"讙 讘讞讜转诐 讗讞讚 讜诇讗 讬讚注谞讗 讗讬 诪砖讜诐 讚住讘专 诇讛 讻专讘讬 讗诇讬注讝专 讗讜 诪砖讜诐 讗讬诪转讗 讚讘讬 谞砖讬讗讛, 讜讛转诐 讞讜转诐 讗讞讚 讘诇讞讜讚 讛讜讛 讜讘讬讚 注讜"讙 诪诪砖 讛讜讛 讗诇诪讗 专讘讬 讗诇讬注讝专 讘讞讜转诐 诇讘讚讜 诪转讬专讜. 讜诪住转讘专讗 诇讬 讚讛转诐 谞诪讬 诪驻转讞 讛讬讛 讘讬讚谉 砖诇 讘讬转 专讘讬 讚砖诇讛谉 讛讬讛, 讜讻讙讜谉 砖讬讬讞讚 诇讜 拽专谉 讝讜讬转 讘拽专讜谉 讜讛谞讬讞讜 砖诐 讛讬讬谉, 讜诪驻转讞 讘讬讚谉. 讜讙专住讬谞谉 讘讬专讜砖诇诪讬 (讘诪讻诇转讬谉 驻"讛 讛"讛): 讙诪专讗: 讛诪谞讬讞 讬讬谉 讘拽专讜谉, 讗诪专 专讘讬 讬讜讞谞谉 诪注砖讛 讘拽专讜谉 讗讞讚 砖诇 讘讬转 专讘讬 砖讛驻诇讬讙讛 讬讜转专 诪讗专讘注转 诪讬诇讬谉 讗转讗 注讜讘讚讗 拽诪讬 专讘讬 讜讗讻砖专讜谉. 讜谞专讗讛 砖讝讛 讛讜讗 讛诪注砖讛 砖讗诪专讜 砖诐 讘驻专拽 讻诇 讻转讘讬 讛拽讚砖 讜讘讞讜转诐 讗讞讚 讻诪讜 砖讗诪专讜 砖诐 讘讙诪专讗, 讜诪拽讜诐 诪讬讜讞讚 讛讬讛 诇讛诐 讜诪驻转讞 讘讬讚诐, 讚讻诇 砖讗讬谉 砖诐 砖谞讬 讞讜转诪讜转 讗祝 注诇 驻讬 砖讬砖 砖诐 诪驻转讞 讜讞讜转诐 讞讜转诐 讗讞讚 住转诐 拽专讬 诇讬讛, 讜诇讗 注讚讬祝 诪驻诇讜讙转讗 讚专讘讬 (讗诇讬注讝专) [讗诇注讝专] 讜专讘讬 讬讜讞谞谉 讘讛讻诇 诪砖转诪专 讘讞讜转诐 讗讞讚 讚诪驻专砖讬谞谉 讚讞讜转诐 讗讞讚 注诐 诪驻转讞 拽讗诪专. 讜诇驻讬 驻讬专讜砖 讝讛 讛讗 讚讗诪专讬谞谉 讘驻专拽 讛砖讜讻专 (住讟, 讘), 讜讻讬 诪讗讞专 讚拽讬讬诪讗 诇谉 讻专砖讘"讙 讚诇讗 讞讬讬砖 诇砖讬转讜诪转讗 讜讻专讘讬 讗诇讬注讝专 讚诇讗 讞讬讬砖 诇讝讬讜驻讗 诪讗讬 讟注诪讗 诇讗 诪讜转讘讬谞谉 讞诪专讗 讘讬讚 注讜"讙, 讛讻讬 驻讬专讜砖讛: 诪讗讬 讟注诪讗 诇讗 诪讜转讘讬谞谉 讞诪专讗 讘讬讚 注讜"讙 讜谞砖讻讜专 讗转 诪拽讜诪讜 讜诪驻转讞 讘讬讚 讬砖专讗诇, 讜驻专讬拽 诪砖讜诐 砖讬讘讗, 讜驻讬专砖 讛专讘 讗诇驻住讬 讝"诇, 砖讬讘讗 鈥� 砖诪谞讬讞讬谉 谞拽讘 讘诪讙讜驻转 讛讞讘讬转 诇讗讞专 砖讟讞讬谉 讗转 驻讬讛 讻讚讬 砖讬爪讗 讛专讜讞 诪诪谞讜 讜诇讗 讬砖讘专 讗转 讛讻诇讬 讜讞讜砖砖讬谉 砖诪讗 讬讻谞讬住 诪砖诐 砖驻讜驻专转 讜讬砖转讛.
讜谞诪爪讗 注讻砖讬讜 诇驻讬 驻讬专讜砖 讝讛 讚诇注讜诇诐 讬讬谉 爪专讬讱 砖谞讬 讞讜转诪讜转 讘讬谉 砖讛驻拽讬讚讜 讗爪诇 注讜"讙 讘讬谉 砖讛驻拽讬讚讜 讗爪诇 讬砖专讗诇 讛讞砖讜讚 诇谞住讱 讗转 讛讬讬谉, 讜诪讬讛讜 讘诪驻转讞 讜讞讜转诐 住讙讬 讚讻砖谞讬 讞讜转诪讜转 谞讬谞讛讜, 讜诇专讘讬 讗诇讬注讝专 讚拽讬讬诪讗 诇谉 讻讜讜转讬讛, 讜讗讬 讗讬讻讗 砖讬讘讬 讗驻讬诇讜 讘讻诪讛 讞讜转诪讜转 诇讗 住讙讬 讚讗讬讻讗 诇诪讬讞砖 讚讬诇诪讗 砖转讬 注"讬 诪讬谞讬拽转 讜诪谞住讻讜 (转讜讛"讘 砖诐 砖注专 讚).



讗讻讬祝 驻讜诪讗 诇讙讗讜 讜爪讬讬专 讜讞转讬诐 讗驻讬诇讜 驻讜诪讗 诇注讬诇 讛讜讬 讞讜转诐 讘转讜讱 讞讜转诐. 讜讻转讘 讛专讗讘"讚 讝"诇 讚讻诇 砖谞讬 拽砖专讬诐 诪砖讜谞讬诐 讛讜讬 讞讜转诐 讘转讜讱 讞讜转诐, 讜讚讜拽讗 讘砖讛讻讬专 讗转 拽砖专讬讜 砖诇讗 谞砖转谞讜, 讜讚讜拽讗 讘诪驻拽讬讚 讬讬谞讜 讗爪诇 注讜"讙 讜讞讜讝专 讜专讜讗讛 讗转 拽砖专讬讜, 讻讬 诪讬 砖注砖讛 讛拽砖专 讘拽讬 讘讜 讘讟讘讬注讜转 注讬谞讗, 讗讘诇 讛砖讜诇讞 讗转 讬讬谞讜 讗爪诇 讞讘讬专讜 注诇 讬讚讬 注讜"讙 讗讬谉 住讬诪谞讬 讛拽砖专讛 诪讜注讬诇讬谉 讗诇讗 住讬诪谉 讻转讬讘讛 讘诇讘讚 注诇 讙讘讬 讛讟讬讟 讘驻讬 讛讞讘讬转 讻讚讬 砖讬讛讗 谞讬讻专 砖诇讗 谞砖转谞讛 讘讬讚 谞讻专讬, 讻讬 住讬诪谉 讝讛 讗讬谞讜 讬讜爪讗 诪转讞转 讬讚 注讜"讙, 讜讻讚讙专住讬谞谉 讘讘专讬讬转讗 讛砖讜诇讞 讞讘讬转 砖诇 讬讬谉 讘讬讚 讻讜转讬 讜爪讬专 讜诪讜专讬讬住 讘讬讚 注讜"讙, 讗诐 诪讻讬专 讞讜转诪讜 讜住转诪讜 诪讜转专 讜讗诐 诇讗讜 讗住讜专. 讜诇驻讬 驻讬专讜砖 讝讛 讻诇 砖讗谞讜 诪砖诇讞讬谉 讘砖专 讗讜 讬讬谉 讘讬讚 谞讻专讬 讞转讜诪讬诐 讘讻转讘, 讗讬谞讜 爪专讬讱 诇讞讝讜专 讗讞专 讛讞讜转诐 讗诐 谞砖转谞讛 讗诐 诇讗讜, 讗讘诇 讘砖讗专 讛讞讜转诪讜转 爪专讬讱 诇讞讝讜专 讗讞专讬讛谉 讗诐 谞砖转谞讜 讗诐 诇讗讜. 讜讬砖 诪讬 砖讗讜诪专 砖讗驻讬诇讜 讘砖讗专 住讬诪谞讬谉 讗讬谉 爪专讬讱 诇讞讝讜专 讗讞专讬讛谉 讗诐 谞砖转谞讜, 讜讻诇 砖诪讜讚讬注 诇诪讬 砖谞砖转诇讞讜 诇讜 砖讬砖 注诇 讙讘讛 住讬诪谉 讻谉 讜讻谉 砖专讬. 讜讛讗 讚讗诪专讬谞谉 讘讘专讬讬转讗 讗诐 诪讻讬专 讞讜转诪讜 讜住转诪讜, 诇讗讜 讚讜拽讗 砖讬讻讬专谞讜 讘讟讘讬注讜转 讛注讬谉 拽讗诪专 讗诇讗 砖讬讛讬讛 讻注讬谉 讞讜转诪讜 讜住转诪讜 拽讗诪专, 砖讗诐 讞转诪讜 讘讗讞讚 诪谉 讛注谞讬谞讬谉 爪专讬讱 砖讬讻讬专 砖讬讛讗 讘讜 讻注讬谉 讗讜转讜 讞讜转诐, 讜诇讗 砖谞砖转谞讛 诇讞讜转诐 讗讞专 砖讗讬谞讜 诪诪讬谉 讞讜转诪讜 讜住转诪讜, 讜专讘讬谞讜 讬爪讞拽 讛讝拽谉 讝爪"诇 驻讬专砖 讚讘专讬讬转讗 讚拽转谞讬 讗诐 诪讻讬专 讞讜转诪讜 讜住转诪讜 诇讗讜 诇诪讬诪专讗 砖爪专讬讱 诇讞讝专 讗讞专讬讜 讜诇讚拽讚拽 讗诐 诪讻讬专讜 讗诐 诇讗讜, 讗诇讗 讛讻讬 拽讗 讗诪专 鈥� 讗诐 讻砖讞讝专 注诇 讞讜转诪讜 诪讻讬专讜 讻砖专 讜讗诐 诇讗讜 讗住讜专, 讚诪讜讻讞讗 诪讬诇转讗 讜讚讗讬 砖谞砖转谞讛 讜谞讝讚讬讬祝 讗讞专 砖讗讬谞讜 诪讻讬专讜, 讗讘诇 讗诐 诇讗 讛诇讱 讜诇讗 专讗讛 讻诇诇 讗诇讗 砖讛讬砖专讗诇 讛砖谞讬 诪爪讗讜 讞转讜诐 诪讜转专. 讜讛讻讬谉 讜讚讗讬 诪住转讘专讗 讚讛讗 讗诪专讬谞谉 讚诇讗 讟专讞 讜诪讝讬讬祝, 讜讛讬诇讻讱 讻诇 砖诇讗 专讗讬谞讜讛讜 砖谞砖转谞讛 讞讝拽讛 诇讗 讟专讞 讜诪讝讬讬祝. 讜诪讻诇 诪拽讜诐 谞讻讜谉 讛讚讘专 诇讛讜讚讬注 讘讻转讘 诇诪讬 砖谞砖转诇讞 诇讜 讗讬讝讛 住讬诪谉 注砖讛 讘讜. 讜讻谉 讻转讘 专讘讬谞讜 讬爪讞拽 讝"诇. 注讜讚 砖诪注转讬 讘砖诐 专讘讬谞讜 讬爪讞拽 讝"诇 讚砖谞讬 讗讜转讬讜转 讻砖谞讬 讞讜转诪讜转 讜诇讗 讟专讞 讜诪讝讬讬祝 诇讛讜, 讜讟注诪讗 讚诪住转讘专 讛讜讗.
讜讗诐 转讗诪专 讗祝 注诇 驻讬 砖讞转诐 讗转 讛讞讘讬转 讗讜 讗转 讛拽谞拽谉 讘讻诪讛 讞讜转诪讜转 谞讬讞讜砖 砖诪讗 讬拽讜讘 讞讜专 讘讞讘讬转 讻注讬谉 讘专讝讗 讜讬讜爪讬讗 诪诪谞讛, 诇讗 讛讬讗 讚讛讗 拽讬讬诪讗 诇谉 讻专砖讘"讙 讚讗诪专 讘驻专拽 讛砖讜讻专 (住讟, 讗) 讚诇砖讬转讜诪讗 诇讗 讞讬讬砖讬谞谉, 讜讗驻讬诇讜 诇专讘谞谉 谞诪讬 讚讞讬讬砖讬谞谉 诇砖讬转讜诪讗, 讛谞讬 诪讬诇讬 砖讬转讜诪讗 讚诪讙讜驻讛, 讗讘诇 讘讙讜驻讛 砖诇 讞讘讬转 诇讗, 讚拽砖讛 讛讜讗 诇讬谞拽讘. 讜爪专讬讱 诇讞转讜诐 讘驻讬 讻诇 谞拽讘讬 讛讘专讝讜转 讻诪讜 砖爪专讬讱 诇讞转讜诐 讘驻讬 讛讞讘讬转 (转讜讛"讘 砖诐).





专讬讟讘"讗

住转诐 讬讬谞诐. 驻讬壮 讜讘讻诇诇 讝讛 讬讬谉 砖诇谞讜 砖谞讙注讜 讙讜讬 讗住讜专 讘讛谞讗讛 诪讚讘专讬讛诐 讜诪讟诪讗 讙状讻 诪讚讘专讬讛诐 讟讜诪讗转 诪砖拽讬谉 讘专讘讬注讬转 驻讬壮 讟讜诪讗转 诪砖拽讬谉 讛讘讗讬谉 诪讞诪转 砖专抓 砖讗讬谉 诪讟诪讗讬谉 讗诇讗 讟讜诪讗转 拽诇讛 讚讛讬讬谞讜 讗讜讻诇讬谉 讜诪砖拽讬谉 讜讟讜诪讗转谉 诇讟诪讗 讗讞专讬诐 讘专讘讬注讬转 讚讗祝 注状讙 讚注诇 讟讜诪讗转 注爪诪谉 讘讻诇 砖讛谉 讻讚诪讜讻讞 讘驻专拽 拽诪讗 讚驻住讞讬壮 诇讟诪讗 讗讞专讬诐 专讘讬注讬转 讘注讬谞谉 讜讻谉 讙讝专讜 讻讗谉 讘住转诐 讬讬谞诐 讛诪驻拽讬讚 讬讬谞讜 讗爪诇 讙讜讬 讻讜壮 讜拽住状讚 讚讘诇讗 讞讜转诐 拽讗诪专 讜诇讛讻讬 驻专讻讬谞谉 诪讛讛讬讗 讚转谞谉 讛诪驻拽讬讚 驻讬专讜转讬讜 讗爪诇 讙讜讬诐 讘诇讗 讞讜转诐 砖讛诐 讻驻讬专讜转讬讜 砖诇 谞讻专讬 诇诪注砖专讜转 讜砖讘讬注讬转 讚讞讬讬砖讬谞谉 诇讗诇讜驻讬 讜讛讻讗 谞诪讬 谞讬讞讜砖 诇讛讻讬 讜驻专拽讬谞谉 讚讛讻讗 讘诪讗讬 注住拽讬谞谉 讻讙讜谉 讚砖讬讞讚 诇讜 拽专谉 讝讜讬转 驻讬壮 讜谞讜讟诇 讛诪驻转讞 讚讛讜讛 诇讬讛 讞讜转诐 讜讛讻讬 驻专状砖讬 讘住诪讜讱 讚讗转讬讗 讻专讘讬 讗诇讬注讝专 讚砖专讬 讬讬谉 讗爪诇 讙讜讬 讘讞讜转诐 讗讞讚 讜讙诐 诇砖讜谉 讬讞讜讚 诪讜讻讬讞 讻谉 讻诇讜诪专 砖谞讟诇 讛诪驻转讞 讜诇讻讱 诇讗 驻讬壮 讬讜转专.



讚转谞讬讗 讗讞讚 讛诇讜拽讞 讻讜壮. 谞专讗讬谉 讚讘专讬诐 讚诪砖讜诐 讻讞谉 讚专讘谞谉 谞拽讟 诇讜拽讞 讜砖讜讻专 讚讗驻讬诇讜 讘讛讗 讗住专讬 专讘谞谉 讚讗诇讜 诇专讘讬 讗诇讬注讝专 讘诇讗讜 讛讻讬 谞诪讬 砖专讬 讻讚诪讜讻讞 住讜讙讬谉 诇讛讚讬讗 讜讻讚拽转谞讬 专讘讬 讬讗讜讚讛 谉壮 讘转讬专讗 讛诪驻拽讬讚 讬讬谞讜 讗爪诇 讙讜讬 讜诪诇讗讛讜 讬讬谉 驻讬壮 讜讗讬谉 讬砖专讗诇 讚专砖诐 讚讗讬 诇讗 讗驻讬诇讜 讘诇讗 讞讜转诐 谞诪讬 讻讚讗讬转讗 诇拽诪谉 讘诪讻讬诇转讬谉.



讜诪驻转讞 讜讞讜转诐 讘讬讚 讬砖专讗诇. 驻讬壮 诪驻转讞 讗讜 讞讜转诐 拽讗诪专 讜讻讚讗诪专讬谞谉 诇拽诪谉 讚诇专讘讬 讗诇讬注讝专 住讙讬 讘讞讜转诐 讗讞讚 讜讛讻讬 谞诪讬 讗讞专讬谞谉 讘驻专拽 讻诇 讻转讘讬 讛拽讚砖 讛转讬专 诇讛诐 专讘讬 讞谞讬谞讗 诇讘讬转 专壮 诇砖转讜转 讬讬谉 讛讘讗 讘拽专讜谞讜转 砖诇 讙讜讬诐 讘讞讜转诐 讗讞讚 讜诇讗 讬讚注谞讗 讗讬 诪砖讜诐 讚住讘专 诇讛 讻专讘讬 讗诇讬注讝专 讗讬 诪砖讜诐 讗讬诪转讗 讚讘讬 谞砖讬讗讛 讚讗诇诪讗 专讘讬 讗诇讬注讝专 讘讞讜转诐 讗讞讚 住讙讬 诇讬讛 讜讗驻砖专 讚讙诪专讗 讙诪专讬 诇讛 讚诪驻转讞 讗讜 讞讜转诐 拽讗诪专 讗讬 谞诪讬 讻讚讻转讘 讘注诇 讛转专讜诪讜转 讝状诇 诪讚诇讗 谞拽讟 砖谞讬 讞讜转诪讜转 诪讻诇诇 讚诪驻转讞 讗讜 讞讜转诐 拽讗诪专 讜讗砖诪讜注讬谞谉 讗讙讘 讗讜专讞讬讛 讚诪驻转讞 讞砖讜讘 讻讞讜转诐 讜讗驻讬 诪驻转讞 讬砖谉 讜讗讬诇讜 讛讬讬谞讜 爪专讬讻讬谉 诪谞注讜诇 讞讚砖 讻讚注转 拽爪转 讛专讘谞讬诐 讝状诇讛讛 诪讗讬 拽讗 诪砖诪注 诇谉 讚诇讛讜讬 讻讗讜转诐 讜注讜讚 砖讛讬讛 诇讜 诇驻专砖 讗诇讗 讜讚讗讬 讻讚讗诪专谉.



专讘讬 讗诇讬注讝专 诇讗 讞讬讬砖 诇讝讬讜驻讗 讜专讘谞谉 讞讬讬砖讬 诇讝讬讜驻讗. 驻讬壮 诇讝讬讜驻讗 讚讞讜转诐 讗讞讚 讜诪讬讛讜 谞专讗讛 讚诇专讘讬 讗诇讬注讝专 爪专讬讱 砖讬讻讬专 住转讜诪讜 讜讞讜转诪讜 讻讚讗诪专讬谞谉 诇拽诪谉 讘讘专讬转讗 讜诪讬讛讜 诇讗 住讜祝 讚讘专 讗诪专讜 砖讬讻讬专谞讜 讘讟讘讬注讜转 注讬谞讗 砖诇讗 谞砖转谞讛 讚讗诐 讻谉 诪讗讬 讝讬讜驻讗 砖讬讬讱 讛讻讗 讜注讜讚 讛讬讻讬 驻诇讬讙讬 专讘谞谉 讚讛讗 讟讘讬注讜转 注讬谞讗 注讚讬驻讗 诪住讬诪谞讗 讻讚讗讬转讗 讘驻专拽 讙讬讚 讛谞砖讛 讜讗驻讬壮 诇注诐 讛讗专抓 讘讚讘专 砖讛讜讗 砖诇讜 讜诇讗驻讜拽讬 讗讘讚转讗 讚讘讬讚谉 讜讻讚驻专讬砖谞讗 讛转诐. 讗诇讗 讜讚讗讬 讛讻讬 拽讗诪专 砖讬注讬讬谉 讘砖转讜诪讜 讜讞讜转诪讜 讜讬诪爪讗诐 讻诪讜转 砖讛谞讬讞诐 讜讗讬谞讜 谞专讗讛 讘讛谉 砖讜诐 砖讬谞讜讬 讜讛讬讬谞讜 讚专讘谞谉 讞讬讬砖讬 诇讝讬讜祝 讘讞讜转诐 讗讞讚 砖诪讗 注砖讛 讛讙讜讬 讻注讬谉 讞讜转诪讜 诪诪砖 砖讝讛讜 诇砖讜谉 讝讬讜祝 讻转讘 讛诪讜讝讻专 讘讻诇 诪拽讜诐 讜诇专讘讬 讗诇讬注讝专 诇讗 讞讬讬砖 讜讻谉 驻讬壮 专状讬 讝状诇 讗讘诇 专状转 讝状诇 讻转讘 讚讘专讬讬转讗 讚诇拽诪谉 专讘谞谉 讛讬讗 讗讘诇 诇专讘讬 讗诇讬注讝专 诇讗 讘注讬谞谉 讛讬讻专 讞讜转诐 讻诇诇 讜讗注驻状讬 砖驻转讞讜 讘诇讗 注讬讜谉 诪讜转壮 讜诪讬讛讜 讗诐 诪爪讗 讘讜 砖讬谞讜讬 讗住讜专 讜讚讘专讬 专状讬 注讬拽专 讚诇讗 住讙讬讗 讚诪拽讬诇 专讘讬 讗诇讬注讝专 讻讜诇讬 讛讗讬 讘讬讬谉 讟驻讬 诪专讘谞谉 讘诪讜专讬讬住 讛讬诇讻讱 讻诇 砖驻转讞讜 讘诇讗 讛讬讻专 讞讜转诐 讗住讜专 讜讗驻讬壮 讬砖 讘讜 讻诪讛 讞讜转诪讜转 讜讗诐 砖讜诇讞讜 诇讬砖专讗诇 讞讘讬专讜 爪专讬讱 砖讬讜讚讬注谞讜 讘讻转讘讜 注谞讬谉 讞讜转诪讜 讻讚讬 砖讬讛讗 诇讞讘专讜 讛讬讻专 讞讜转诐 讜讙诐 讟讜讘 讛讜讗 砖讬讗诪专 讻谉 诇讙讜讬 讻讚讘专讬 专状讬 讝状诇 讜讗注驻状讬 砖讗讬谉 讝讛 诪注讻讘 讜讻转讘 专状讬 讝状诇 讚砖转讬 讗讜转讬讜转 讞砖讬讘讬 砖谞讬 讞讜转诪讜转 讜讝讛 讛讬讻专 讞讜转诐 讛讜讗 诇讻诇 讗讚诐 砖讗讬谉 讛讙讜讬诐 讬讜讚注讬谉 诇讻转讜讘 讜诪讬讛讜 讘诪拽讜诐 砖讛诪砖讜诪讚讬诐 诪爪讜讬讬谉 讗讜 讙讜讬诐 讬讜讚注讬 讻转讬讘转讬谞讜 专讗讜讬 诇讞讜砖 诇讻转讞诇讛 讜讻诇 砖讻转讘 砖诐 讻转讘 诪讬讜驻讛 讘讻讜转讘 讻转讘 讬讚讜 转讜 诇讗 讞讬讬砖讬谞谉 诇讝讬讜驻讗 讻诇诇 讜讗驻讬壮 讘诪拽讜诐 诪砖讜诪讚讬诐 讜讘讻诇 讛讗专抓 讛讝讗转 讗谞讜 专讙讬诇讬谉 诇讛转讬专 讘讻诇 讻转讘 讘诪拽讜诐 讞讜转诐.



讛讗 专讘讬 讗诇讬注讝专 讜讛讗 专讘谞谉 讜诇讬讻讗 诇诪讬诪专 讙谞讘讗 讙谞讜讘讬 诇诪讛 诇讱 讚讛讗 讛讬讗 讙讜驻讛 拽讗 诪砖诪注 诇谉 讚讘讛讗 驻诇讬讙讬.



讗诪专 专讘 讛诇讻讛 讻专讘讬 讗诇讬注讝专 讜专讘讬 讬讜讞谞谉 谞诪讬 讛讻讬 住讘讬专壮 诇讬讛 讻诇讬砖谞讗 拽诪讗 讜注诇讬讛谉 住诪讻讬谞谉 讚讛讗 讗讬住讜专讗 讚专讘谞谉 讛讜讗 讜注讜讚 讚讻诇 讛讬讻讗 讚讗驻砖专 诇讗 诪讜拽诪讬谞谉 驻诇讜讙转讗 讘讬谉 专讘 讜专讘讬 讬讜讞谞谉 讜讛讻讬 谞诪讬 住讜讙讬讬谉 讘驻专拽 讛砖讜讻专 讻讚讻转讬讘谞壮 诇注讬诇.



讜讛讗 讚专讘讗 讚讘住诪讜讱 讜讚专讘 讗砖讬 讚诇注讬诇 讻讘专 驻讬专砖转讬讛 讬驻讛 讜讬砖 讗讜诪专讬谉 讚讛讬讻讗 讚诪讻讬专 讞讜转诪讜 住讙讬 讘讞讜转诐 讗讞讚 讻讚驻住拽 专讘 讗讘诇 讛讬讻讗 讚讗讬谞讜 诪讻讬专 讘注讬谞谉 砖谞讬 讞讜转诪讜转 讜诪砖转专讬 讘讛讻讬 讻讬讜谉 砖讗讬谞讜 专讜讗讛 砖诐 砖讬谞讜讬 讚诪住转诪讗 诇讗 讟专讞 讜诪讝讬讬祝 砖谞讬 讞讜转诪讜转 讜讚讬谉 讝讛 讞讚砖 诇讗 讛讜讝讻专 讘讙诪壮 讜诪讛 砖讻转讘谞讜 讛讜讗 讛谞讻讜谉.



讛讬讻讬 讚诪讬 讞讜转诐 讘转讜讱 讞讜转诐. 讻诇讜诪专 注讚 讛讬讻谉 讞砖讬讘 讜诇拽讜诇讗 谞拽讟讬谞谉 诇讛 讚讗驻讬诇讜 讘讛讗 住讙讬 讜讻讬讜爪讗 讘讜 讛讗 讚讗诪专讬谞谉 讘驻专拽 讘转专讗 讚讬讜诪讗 讛讬讻讬 讚诪讬 讞讬诇讜诇 讛砖诐 讜讻转讘 讛专状讗讘讚 讝状诇 讚讻状砖 讚砖谞讬 拽砖专讬诐 诪砖讜谞讬诐 讞砖讜讘讬诐 砖谞讬 讞讜转诪讜转 讜讻谉 注讬拽专 讜诪讬讛讚拽 讛讜讬 讞讜转诐 讘转讜讱 讞讜转诐 驻讬壮 讚诪讙讜驻转 讞讘讬转 讘砖讜诐 住讬诪谉 讞砖讬讘 讞讜转诐 讗讞讚 讻讚驻讬壮 专状砖讬 讝状诇.



讜讗讬 讻讬讬祝 驻讜诪讬讛 诇讙讗讜 讛讜讬 讞讜转诐 讘转讜讱 讞讜转诐. 驻讬壮 讜讗驻讬诇讜 讘诇讗 讚讜住讬拽讬讛 讻讚驻专状砖讬 讝状诇.





讛诪讗讬专讬

住转诐 讬讬谞谉 讜讘讻诇诇讜 讬讬谉 砖诇谞讜 讛谞讗住专 诪讞诪转 诪讙注谉 讗讜 诪爪讚 砖讛讜谞讞 讘专砖讜转诐 讘诇讗 讞讜转诐 讜讘诇讗 砖讜诪专 讗祝 讛讜讗 讗住讜专 讘讛谞讗讛 讗诇讗 砖诇注谞讬谉 讟讜诪讗讛 讗讬谞讜 诪讟诪讗 讗诇讗 讟讜诪讗讛 拽诇讛 讻砖讗专 诪砖拽讬谉 讟诪讗讬诐 讜讗讬谞讜 诪讟诪讗 讗讚诐 讜讻诇讬诐 讗诇讗 讗讜讻诇讬谉 讜讗讬谉 讟讜诪讗转讜 讗诇讗 讘砖讬注讜专 专讘讬注讬转:



注讚 砖诇讗 讙讝专讜 注诇 讛讻讜转讬诐 诇讛讬讜转诐 讻讙讜讬诐 讙诪讜专讬诐 诪讬 砖讛驻拽讬讚 讗爪诇 讻讜转讬 驻讬专讜转讬讜 讘诇讗 讞讜转诐 讛专讬 讛诐 讘讞讝拽转诐 讜讻谉 讗爪诇 注诐 讛讗专抓 讛驻拽讬讚诐 讗爪诇 谞讻专讬 讛专讬 讛诐 讻驻讬专讜转讬讜 砖诇 谞讻专讬 砖讞讜砖砖讬谉 砖讛讞诇讬驻诐 讗讞专 砖讗讬谉 砖诐 讞讜转诐 讜诇讗 砖讗诐 讛驻拽讬讚 诇讜 驻讬专讜转 诪转讜拽谞讬诐 砖讬讛讗 爪专讬讱 诇转拽谞诐 砖讛专讬 讗诐 讛讞诇讬驻诐 讘砖诇 讙讜讬 驻讟讜专讬诐 砖谞讗诪专 讚讙谞讱 讜诇讗 讚讙谉 讙讜讬 讗诇讗 讗诐 驻讬专讜转 讗诇讜 诇讗 谞讙诪专讛 诪诇讗讻转诐 讜讛拽讚讬诐 转拽讜谞谉 讘砖讜讘诇讬谉 讜讛驻拽讬讚谉 诇讙讜讬 讜讞讝专 讜诇拽讞诐 讜谞讙诪专讜 讘讬讚 讬砖专讗诇 诪驻专讬砖 砖讻诇 讻讬讜爪讗 讘讝讛 讘砖诇 讙讜讬 讞讬讬讘 讜讗诐 谞讙诪专讛 诪诇讗讻转诐 讜讛诐 讟讘诇讬诐 诪驻专讬砖 诪住驻拽 砖诪讗 诇讗 讛讞诇讬驻诐 讻诪讜 砖讬转讘讗专 讘诪拽讜诪讜:



讘住讚专 讝专注讬诐 砖谞讬谞讜 讘诪住讻转 讚诪讗讬 讛诪讜诇讬讱 驻讬专讜转讬讜 讗爪诇 讟讜讞谉 讻讜转讬 讜讗爪诇 讟讜讞谉 注诐 讛讗专抓 讛专讬 讗诇讜 讘讞讝拽转诐 诇诪注砖专 讜诇砖讘讬注讬转 讗爪诇 谞讻专讬 讚诪讗讬 讜讗讞"讻 砖谞讜 砖诐 讝讜 砖讻讘专 讛讝讻专谞讜 讛诪驻拽讬讚 驻讬专讜转 讗爪诇 讻讜转讬 讜讗爪诇 注诐 讛讗专抓 讛专讬 讛诐 讘讞讝拽转诐 讗爪诇 谞讻专讬 讻驻讬专讜转讬讜 讜讛拽砖讜 注诇讬讛 讘转诇诪讜讚 讛诪注专讘 讛讻讗 讗转 讗诪专 砖诇 谞讻专讬 讚诪讗讬 讜讻讗 讗转 讗诪专 讻驻讬专讜转讬讜 讻讗谉 讘拽讜驻讛 讘讬谉 讛拽讜驻讜转 讻讗谉 讘驻讬专讜转 讘讬谉 讛驻讬专讜转 讻诇讜诪专 砖讘拽驻讛 讘讬谉 讛拽驻讜转 讚诪讗讬 讜砖诪讗 转讗诪专 讜讛讬讗讱 讛拽砖讛 诪讝讜 诇砖诇 讬讬谉 讜讛专讬 讬讬谉 讘讞讘讬转 讛驻拽讬讚讜 讜讛专讬 讝讛 讻拽驻讛 讘讬谉 讛拽驻讜转 转讬专爪讜 讘讛 砖讘驻讬专讜转 讗讬谉 砖诐 讗诇讗 讞砖砖 讗讞讚 讜讛讜讗 讞砖砖 讞诇讜祝 讗讘诇 讘讬讬谉 讬砖 讘讜 讞砖砖 讞诇讜祝 讜讬砖 讘讜 讞砖砖 诪讙注 讜讛专讬 讛讜讗 讻驻讬专讜转 讘驻讬专讜转:



讛诪驻拽讬讚 讬讬谞讜 讗爪诇 讙讜讬 讘专砖讜转讜 砖诇 讙讜讬 讗讜 砖讬讞讚 讗转 讛讙讜讬 注诐 讛讬讬谉 讘讘讬转讜 砖诇 讬砖专讗诇 注诇 讛爪讚讚讬谉 砖讛讜讗 讻驻拽讚讜谉 注诇 讛讚专讱 砖讬转讘讗专 讬砖 诪讬 砖讗讜诪专 砖讚讬讜 讘讞讜转诐 讗讞讚 诪诪讛 砖讗诪专讜 讘讻讗谉 讗讞讚 讛诇讜拽讞 讜讗讞讚 讛砖讜讻专 讘讬转 讘讞爪专讜 砖诇 谞讻专讬 讜诪诇讗讛讜 讬讬谉 讜诪驻转讞 讜讞讜转诐 讘讬讚 讬砖专讗诇 专' 讗诇讬注讝专 诪转讬专 讘砖转讬讛 讜诪驻专砖讬诐 诪驻转讞 讗讜 讞讜转诐 讜讬砖 住驻专讬诐 砖讙讜专住讬谉 讻谉 讘驻讬专讜砖 讜讗祝 讘讘专讬讬转讗 砖谞讗讜讛 讻谉 诇讛讚讬讗 讜讗注"驻 砖讞诇拽讜 讞讻诪讬诐 讘讝讜 注诐 专' 讗诇讬注讝专 讻讘专 谞讗诪专 讘讻讗谉 讘砖诐 专讘 讛诇讻讛 讻专' 讗诇讬注讝专 讜讗注"驻 砖专讘 注爪诪讜 讗诪专 诇诪讟讛 讘驻专拽 讝讛 讘砖诪讜注转 讞讘讬"转 讜讞诪驻"讙 砖讛讬讬谉 爪专讬讱 讞讜转诐 讘转讜讱 讞讜转诐 讛诐 诪注诪讬讚讬谉 讗讜转诐 讘讬砖专讗诇 讞砖讜讚 讜诪讞诪讬专讬谉 讘讛 讬讜转专 诪谉 讛讙讜讬 诪驻谞讬 砖讘讜讟讞 讘注爪诪讜 砖诇讗 诇讞砖讚讜 讜诪讝讬讬祝 讜讻砖讗谞讜 诪拽砖讬诐 诇讛诐 砖讛专讬 讘讞讜诪抓 讘讬讗专谞讜 诇诪注诇讛 砖讚讬 诇讜 讘讞讜转诐 讗讞讚 砖讛讚讘专 诪讜讻讬讞 砖讛讬讬谉 爪专讬讱 砖谞讬 讞讜转诪讜转 讛诐 诪砖讬讘讬谉 砖诇讗 讻讛诇讻讛 谞讗诪专 讜诇专讜讜讞讗 讚诪讬诇转讗 讻诇讜诪专 讗讬谉 爪专讬讱 讞讜转诐 讘转讜讱 讞讜转诐 讗祝 诇专讘谞谉 砖诪爪专讬讻讬谉 讻讱 讘讬讬谉 讜讻砖讗谞讜 诪砖讬讘讬谉 注诇讬讛诐 砖讘转诇诪讜讚 讛诪注专讘 讛讘讬讗讜 讝讜 砖诇 讞讘讬"转 注诇 砖诪讜注转 讛谞讻专讬 砖讘讻讗谉 讛诐 诪驻专砖讬诐 讚转专讬 转谞讗讬 谞讬谞讛讜 讗诇讬讘讗 讚专讘 讜讗讬谞讛 讛诇讻讛 讗诇讗 诇注谞讬谉 讬砖专讗诇 讞砖讜讚 讗讜 砖诪讗 讚讜拽讗 讘诪讟讛专 讬讬谞讜 砖诇 谞讻专讬 讘专砖讜转讜 讚讛转诐 讜讚讗讬 讘注讬谞谉 砖谞讬 讞讜转诪讜转 讗讘诇 讘讬讬谉 砖诇讜 讗讬谞讜 爪专讬讱 讗诇讗 讞讜转诐 讗讞讚 讘讬谉 讘讙讜讬 讘讬谉 讘诪砖讜诪讚 讘讬谉 讘讬砖专讗诇 讞砖讜讚 讜讻诪讜 砖讗诪专讜 讘诪住讻转 砖讘转 驻专拽 讻诇 讻转讘讬 拽讻"讘 讗' 讘专' 讞谞讬谞讗 砖讛转讬专 讬讬谉 讛讘讗 讘拽专讜谞讜转 讘讞讜转诐 讗讞讚 讜讬砖 驻讜住拽讬诐 讚讜讚讗讬 讘注讬谞谉 讞讜转诐 讘转讜讱 讞讜转诐 讜讚诇讗 讻专' 讗诇讬注讝专 讜讻砖诪注转讗 讚讞讘讬"转 讜讻诇讬砖谞讗 讘转专讗 讚专' 讬讜讞谞谉 讜讻讛讛讬讗 讚讞讜诪抓 砖诇谞讜 讘讬讚 讙讜讬诐 讚讗诇诪讗 讘讬讬谉 诪讬讛讗 讘注讬谞谉 转专讬 讜讻谉 讘住讜讙讬讗 讚讛讬讻讬 讚诪讬 讞讜转诐 讘转讜讱 讞讜转诐 讚诪砖诪注 诪讚砖拽讬诇 讜讟专讬 讘讛讜 讛诇讻讛 爪专讬讱 砖谞讬 讞讜转诪讜转 讜讗注"驻 砖诪"诪 讛讜爪专讻讜 诇讬讚专砖 讘讚讬谉 砖讗专 讛讚讘专讬诐 诪"诪 注诇 讛讬讬谉 讛讜讝讻专讜 讜诪"诪 拽砖讛 诇讬 砖讛专讬 讘驻专拽 讗讞专讜谉 住"讟 讘' 讗诪专讜 讘讛讚讬讗 讜讛砖转讗 讚拽讬讬诪讗 诇谉 讻专' 讗诇讬注讝专 讚诇讗 讞讬讬砖 诇讝讬讜驻讗 讜讻讜' 讜讗祝 讘讗讜转讛 砖讘诪住讻转 砖讘转 砖讛讝讻专谞讜 砖讛讻砖讬专讜 讘讞讜转诐 讗讞讚 讜诪注砖讛 专讘 讜注讬拽专 讛讚讘专讬诐 讘讚讘专 讝讛 砖诪讛 砖讘讗专谞讜 讘讞讜诪抓 讻讛诇讻讛 谞讗诪专 讜砖诪讜注转 讞讘讬"转 讜讞诪驻"讙 讗祝 讘讙讜讬 谞讗诪专讛 讜讘转诇诪讜讚 讛诪注专讘 注讚讜转 讘专讜专讛 诇讝讜 砖讛讘讬讗 砖诪讜注转 讞讘讬"转 注诇 诪讞诇拽转 专' 讗诇讬注讝专 讜讞讻诪讬诐 讻诪讜 砖讘讗专谞讜 讜讗讬谉 讛讚讘专 谞讬转专 讗诇讗 讘砖谞讬 讞讜转诪讜转 讜诪讛 砖讗诪专讜 讘讻讗谉 讛诇讻讛 讻专' 讗诇讬注讝专 讛讜讗 砖专' 讗诇讬注讝专 诪转讬专 讘诪驻转讞 讜讞讜转诐 诇讗 讘讞讜转诐 诇讘讚 讜拽讜诇讗 砖诇讜 讛讬讗 砖讛诪驻转讞 讻讞讜转诐 讜讗注"驻 砖讛诪驻转讞 讗讬谉 爪专讬讱 讘讜 讝讬讜祝 讙讚讜诇 讜砖讗讬谉 讝讬讜祝 砖讘讜 谞讻专 讜讚讬讜 讘诪驻转讞 讜讞讜转诐 讜讻诇 砖讻谉 讘砖谞讬 讞讜转诪讜转 讗讘诇 诇讗 讘砖谞讬 诪驻转讞讜转 讜诪讛 砖讞诇拽讜 专' 讗诇讬注讝专 讜专' 讬讜讞谞谉 讘砖诪讜注转 讛讻诇 诪砖转诪专 讘讞讜转诐 讗讞讚 讞讜抓 诪谉 讛讬讬谉 讜专' 讬讜讞谞谉 讗诪专 砖讗祝 讛讬讬谉 讻谉 讜讛注诪讚谞讜讛 讻专' 讗诇讬注讝专 驻讬专讜砖讜 讘诪驻转讞 讜讞讜转诐 讜讻谉 讻诇 讗讜转诐 讛谞讝讻专讬诐 诇诪讟讛 讘讞讬讜讘 砖谞讬 讞讜转诪讜转 讚讬讬谉 讘诪驻转讞 讜讞讜转诐 讜讗注"驻 砖讘诪住讻转 砖讘转 驻专拽 讻诇 讻转讘讬 讛讜讝讻专 砖讛转讬专讜 讬讬谉 讛讘讗 讘拽专讜谞讜转 砖诇 讙讜讬诐 讘讞讜转诐 讗讞讚 讜诪讚讘专讬 专' 讗诇讬注讝专 驻专砖讜讛 讞讻诪讬 讛讗讞专讜谞讬诐 讘砖讬讞讚讜 诇讛 拽专谉 讝讜讬转 讜诪驻转讞 讘讬讚诐 砖讗祝 讛拽专讜谞讜转 讬砖 讘讛诐 诪讞讬爪讜转 讜诪驻转讞讜转 讜讻谉 诪讛 砖讗诪专讜 讘驻专拽 讛砖讜讻专 讜讛砖转讗 讚拽讬讬诪讗 诇谉 讻专' 讗诇讬注讝专 讚诇讗 讞讬讬砖 诇讝讬讜驻讗 讜讻专讘谉 砖诪注讜谉 讘谉 讙诪诇讬讗诇 讚诇讗 讞讬讬砖 诇砖讬转讜诪讗 诪讗讬 讟注诪讗 诇讗 诪讜转讘讬谞谉 讞诪专讗 讘讬 讙讜讬诐 专"诇 讘讞讜转诐 讗讞讚 讻讙讜谉 讞讘讬讜转 住转讜诪讜转 讜砖谞砖讻讜专 讗转 诪拽讜诪讜 讜诪驻转讞 讘讬讚讬谞讜 讜转讬专抓 诪砖讜诐 砖讬讘讗 讻诇讜诪专 谞拽讘 砖诪谞讬讞讬谉 讘诪讙讜驻转 讛讞讘讬转 砖转注诇讛 专转讬讞转 讛讬讬谉 讚专讱 讘讛 讜诇讗 转砖讘专 讗转 讛讻诇讬 讜讗注"驻 砖讗诐 讬砖 讘讛 砖讬讘讗 讗祝 讘讻诪讛 讞讜转诪讜转 讗住讜专 注讚 砖讬住转讜诐 讗祝 讘诪拽讜诐 讛砖讬讘讗 诪"诪 讗祝 讘砖讗讬谉 砖诐 砖讬讘讗 讙讜讝专讬谉 讗讟讜 讗讜转谉 砖讬砖 讘讛谉 砖讬讘讗 讗讜 砖诪"诪 讗谞讜 诪爪专讬讻讬谉 讞讜转诐 讗讞讚 注诇 讛诪讙讜驻讛 诇住转讬诪转 讛砖讬讘讗 谞诪爪讗 诇砖讟讛 讝讜 砖讛讙讜讬 讜讬砖专讗诇 讛讞砖讜讚 砖谞讬讛诐 砖讜讬诐 讗讬谉 诪驻拽讬讚讬谉 讗爪诇讜 讜讗讬谉 诪讬讞讚讬谉 讗讜转讜 讗诇讗 讘砖谞讬 讞讜转诪讜转 讗讜 诪驻转讞 讜讞讜转诐 讗讘诇 诇讗 讘砖谞讬 诪驻转讞讜转 讘诇讗 讞讜转诐 讚讘专讬诐 讗诇讜 谞讗诪专讜 讚讜拽讗 讘砖讗讬谉 讘讗讜转讜 讻诇讬 谞拽讘讬诐 注砖讜讬讬诐 诇讛讜爪讬讗 诪讛诐 讬讬谉 诇讟注讜诐 讗讜 诇讛讬讜转 讛专讜讞 讬讜爪讗 讚专讱 砖诐 讜讛诐 拽专讜讬讬谉 讘诇砖讜谉 转诇诪讜讚 砖讬讘讬 讗讘诇 讗诐 讬砖 砖诐 砖讬讘讬 讛讻诇 讗住讜专 注讚 砖讬讞转讜诐 讻诇 讗讜转诐 讛诪拽讜诪讜转:



讛驻拽讬讚 讬讬谞讜 讘诇讗 诪驻转讞 讜诇讗 讞讜转诐 讗住讜专 讗祝 讘讛谞讗讛 诪驻谞讬 砖讜讚讗讬 谞讙注 讜讗驻讬诇讜 讬讬讞讚 诇讜 拽专谉 讝讜讬转 讗讘诇 诪驻转讞 讘诇讗 讞讜转诐 讗讜 讞讜转诐 讘诇讗 诪驻转讞 诪讜转专 讘讛谞讗讛 讜讗住讜专 讘砖转讬讛 讜讬砖 诪转讬专讬谉 讗祝 讘砖转讬讛 讻诪讜 砖讘讗专谞讜 讜拽爪转 讗讞专讜谞讬 讛专讘谞讬诐 谞住诪讻讬诐 讘讛 讘讬诪讬诐 讗诇讜 砖讗讬谉 讛谞住讜讱 诪爪讜讬 诇讛诐 讻讚专讱 砖讛讬讛 讘讗讜转诐 讛讝诪谞讬诐:



诪讛 砖讻转讘谞讜 讛讜讗 讻砖讛驻拽讬讚 讗讜 讬讬讞讚 讗讘诇 诇讗 讛驻拽讬讚 讜诇讗 讬讬讞讚 讗诇讗 砖谞诪爪讗 讛谞讻专讬 诇砖诐 讜讬砖 诇讜 砖讬讻讜转 讘讬讬谉 讜诇讗 讘讘讬转 讗讜 讘讘讬转 讜诇讗 讘讬讬谉 讗讜 讘砖谞讬讛诐 讗讜 砖诇讗 讘讗讞讚 诪讛诐 驻注诪讬诐 讗住讜专 注讚 砖讬讛讗 诪驻转讞 讜讞讜转诐 讘讬讚讜 讜驻注诪讬诐 诪讜转专 讘诇讗 诪驻转讞 讜讞讜转诐 讜讛讻诇 讬转讘讗专 讘专讬讜讞 讘驻专拽 讗讞专讜谉 讘注"讛:



诪讛讜 讛讜讗 谞拽专讗 讞讜转诐 讘转讜讱 讞讜转诐 拽注专讛 讗讜 诪讝专拽 注诇 诪讙讜驻转 讛讞讘讬转 讗诐 讟讞 讘讟讬讟 住讘讬讘 讛拽注专讛 讗讜 砖讛讬讗 诪拽驻转 讜住讜转诪转 讻诇 讛诪讙讜驻讛 注讚 砖讟讬讞转 讛讟讬讟 讘讗讛 诪砖驻转 讛拽注专讛 诇砖驻转 讛讞讘讬转 讛专讬 讛诪讙讜驻讛 住讬诪谉 讗讞讚 讜讛拽注专讛 砖注诇讬讛 讗讞专 砖诪拽驻转 讻诇 讛诪讙讜驻讛 讜砖专讜拽讛 讘讟讬讟 住讬诪谉 砖谞讬 讛讗 讻诇 砖讗讬谉 讛拽注专讛 砖专讜拽讛 讘讟讬讟 讗讬谞讜 讻诇讜诐 砖讛专讬 讛拽注专讛 讛住专转讛 讜讞讝专转讛 讘讗讛 讘诇讗 砖讜诐 讟讜专讞 讜讻谉 讗诐 砖专讜拽讛 讘讟讬讟 讗讘诇 讗讬谞讛 诪拽驻转 讻诇 讛诪讙讜驻讛 讗诇讗 砖砖专讬拽转讛 讘讬谉 砖驻转 讛拽注专讛 诇讙讘 讛诪讙讜驻讛 讗讬谞讛 讻诇讜诐 砖讛专讬 讘讛住专转 讛诪讙讜驻讛 讜讞讝专转讛 讛拽注专讛 讛讜诇讻转 讜讘讗讛 注诪讛 讜讗讬谉 讻讗谉 讗诇讗 住讬诪谉 讛诪讙讜驻讛 讛谞讬讞 讗转 讛诪讙讜驻讛 讘讞讘讬转 讻转拽谞讛 讜住转诪讛 讜讗讞"讻 讻驻讛 注诇 讗讜转讛 住转讬诪讛 住诇 讜讻讬讜爪讗 讘讜 讘讛讚讜拽 注讚 砖讬砖 讟讜专讞 讘讛住专转讜 讜讞讝专转讜 讛专讬 讝讛 讞讜转诐 讘转讜讱 讞讜转诐 砖讛诪讙讜驻讛 住讬诪谉 讗讞讚 讜讛讚讜拽 讛住诇 住讬诪谉 讗讞专 讜讗讬谞讜 讟讜专讞 讻诇 讻讱 讜讗诐 讛讬转讛 注讜诪讚转 砖诇讗 讘讛讚讜拽 讗讬谞讜 注讜诇讛 讗诇讗 诇讞讜转诐 讗讞讚:



拽砖专 驻讬 讛谞讗讚 讜住转诪讜 讜讛讻谞讬住讜 讘转讜讱 砖拽 讗诐 谞转谉 驻讬 讛谞讗讚 诇诪讟讛 讟讜专讞 讛讜讗 讗爪诇讜 诇讛驻讻讜 讜讗讞"讻 诇讛转讬专 讗转 拽砖专 讛谞讗讚 讜讛专讬 讝讛 讻讞讜转诐 讘转讜讱 讞讜转诐 砖拽砖专 讛谞讗讚 住讬诪谉 讗讞讚 讜谞转讬谞转 驻讬讜 讘拽专拽注 讛讚住讬拽讬讗 住讬诪谉 讗讞专 讜讗诐 驻讬 讛谞讗讚 诇诪注诇讛 讗讬谉 讝讛 讗诇讗 讞讜转诐 讗讞讚 砖讛专讬 讗讬谉 爪讜专讱 诇讛讜爪讬讗讜 诪谉 讛砖拽 讜讗讬谉 讻讗谉 讗诇讗 拽砖专 讛谞讗讚 讜讗诐 讛讬讛 驻讬 讛谞讗讚 讻驻讜祝 诇转讜讻讜 讜拽砖专讜 讬驻讛 讛专讬 讝讛 讞讜转诐 讘转讜讱 讞讜转诐 砖拽砖专 讛谞讗讚 住讬诪谉 讗讞讚 讜讻驻讬驻转讜 诇转讜讱 讛谞讗讚 住讬诪谉 讗讞讚 讻诇诇 讛讚讘专讬诐 讻诇 砖讛讘讗 诇讬讙注 爪专讬讱 诇讟专讜讞 讘砖谞讬 讚讘专讬诐 讛专讬 讝讛 讞讜转诐 讘转讜讱 讞讜转诐 讜讻诇 砖讗讬谞讜 爪专讬讱 诇讟专讜讞 讗诇讗 讘讚讘专 讗讞讚 讗讬谞讜 讗诇讗 讞讜转诐 讗讞讚:



讻诇 诪讛 砖讘讗专谞讜 讘砖谞讬 讞讜转诪讜转 诇讗 住讜祝 讚讘专 诇注爪诪讜 讜砖讛讜讗 诪讻讬专诐 讗诇讗 讗祝 讗诐 砖诇讞诐 诇讗讞专 讻诇 砖谞讜讚注 诇诪砖转诇讞 砖诪讬砖专讗诇 讛讜讗 讜砖讬砖专讗诇 砖诇讞讛 讜诪讜爪讗 砖诐 砖谞讬 注谞讬谞讬诐 讻讗诇讜 讗讬谞讜 讞讜砖砖 讜讘讞讜转诐 讗讞讚 讗祝 诇注爪诪讜 讜讘诪讻讬专讜 讗讬谞讜 讻诇讜诐 诇讚注转 砖讻转讘谞讜 讗讗"讻 诇讚注转 讛驻讜住拽讬诐 砖讚讬讜 讘讞讜转诐 讗讞讚 讜讬砖 驻讜住拽讬诐 砖讗祝 讘讞讜转诐 讘转讜讱 讞讜转诐 爪专讬讱 砖讬讻讬专 讗转 讞讜转诪讬讜 砖讛专讬 讘诪讜专讬住 砖讗讬谞讜 爪专讬讱 讗诇讗 讞讜转诐 讗讞讚 讗诪专讜 诇诪讟讛 砖爪专讬讱 砖讬讛讗 诪讻讬专讜 讗诇讗 砖诇砖讟转谞讜 讗谞讜 谞讚讞拽讬诐 诇驻专砖讛 讘讚专讱 讗讞专转 讻诪讜 砖讬转讘讗专 诇诪讟讛 讜讙讚讜诇讬 讛诪驻专砖讬诐 讻转讘讜 砖讻诇 砖谞讬 拽砖专讬诐 诪砖讜谞讬诐 讛诐 讻讞讜转诐 讘转讜讱 讞讜转诐 讗诇讗 砖讗祝 讛诐 诪驻专砖讬诐 讗讜转讛 讘砖讛讜讗 诪讻讬专 讗转 拽砖专讬讜 讛讗 讗诐 讛讬讛 砖讜诇讞 诇讞讘专讜 爪专讬讱 砖讬讜讚讬注讜 讘讻转讘 转讻讜谞转 讛拽砖专讬诐 讛讗 讞讜转诐 讗讞讚 讗驻讬诇讜 讛讻讬专讜 讗讬谞讜 诪讜注讬诇 讜诪"诪 诇砖讟讛 讝讜 讞讜转诐 注诐 住讬诪谉 讗讞讚 诪讗诇讜 砖讛讝讻专谞讜 诪讜转专 讗祝 诇诪讬 砖谞砖转诇讞 讗爪诇讜 讛讜讗讬诇 讜专讜讗讛 砖诐 讞讜转诐 讜讞讜讝专 讜专讜讗讛 讘讜 爪讚 讗讞专 砖讬砖 讟讜专讞 诇讙讜讬 讘讝讬讜驻讜 住讜诪讱 注诇讬讛诐 讗祝 讘砖诇讗 讛讜讚讬注讜 讜讻谉 讬专讗讛 诇讬 诪住讜讙讬讗 讝讜:



诇讚注转 讛讗讜诪专 砖讗祝 讞讜转诐 讘转讜讱 讞讜转诐 爪专讬讱 砖讬讻讬专 讗转 讞讜转诪讬讜 讻诇 砖砖讜诇讞 诇讞讘专讜 讗讬谉 诇讜 转拽谞讛 讗诇讗 讘砖谞讬 讞讜转诪讜转 砖诇 讻转讬讘讛 讗讜 砖讬讜讚讬注讜 讘讻转讘 转讻讜谞转 讞讜转诪讬讜 讜讞讻诪讬 讛爪专驻转讬诐 讻转讘讜 砖砖谞讬 讗讜转讬讜转 讻砖谞讬 讞讜转诪讜转 讜讚讜拽讗 讘砖讛讻转讘 注诇 讙讜祝 讛住转讬诪讛 讘讟讬讟 讗讜 讘讝驻转 讜讻讬讜爪讗 讘讜 讗讘诇 讚讘拽 注诇讬讜 谞讬讬专 讻诇 诪讛 砖讻转讜讘 讘讗讜转讜 谞讬讬专 讗讬谞讜 讗诇讗 讞讜转诐 讗讞讚 讜讬砖 讗讜诪专讬诐 讻谉 讘砖注讜讛 讛讜讗讬诇 讜讗驻砖专 诇讬讟诇讛 讜诇讛讞讝讬专讛 讻砖讛讬讗 砖诇诪讛 讜讻诇 讛讙讗讜谞讬诐 诪住讻讬诪讬诐 讘讞讜转诐 讛讝驻转 砖讗讬 讗驻砖专 诇讛讞讝讬专讛 砖诇讗 转注砖讛 讞转讻讜转 讜驻讬专讜专讬谉 讜讻诇 砖讬讙讬注 讛讝驻转 诪讝讜讬转 诇讝讜讬转 诇讗 注诇 讛诪讙讜驻讛 诇讘讚 讻砖专 讜讞讻诪讬 讛爪专驻转讬诐 讛谞讛讬讙讜 诇讞转讜诐 讘讗讜转讬讜转 讞爪讬讬谉 注诇 讛诪讙讜驻讛 讜讞爪讬讬谉 注诇 讛讞讘讬转:



讻诇 讗诇讜 砖讗诪专谞讜 砖讛讜讗 爪专讬讱 诇讛讻讬专 讗转 讞讜转诪讬讜 讬砖 讗讜诪专讬诐 砖爪专讬讱 讛讜讗 诇注讬讬谉 讘讛诐 讗诐 讛讜诇讻讬诐 讻转拽谞谉 讗诐 诇讗讜 讗注"驻 砖专讜讗讛 讗讜转谉 讞转讜诐 讗讘诇 讻转讘 讗讬谞讜 爪专讬讱 诇讜 诇讚拽讚拽 讗诐 讛讜讗 讛讻转讘 讛讜讗讬诇 讜专讜讗讛 诪"诪 砖讬砖 砖诐 讻转讘 讻诪讜 砖讘讬讗专谞讜 讜讬砖 讗讜诪专讬诐 砖讗讬谞讜 爪专讬讱 诇讞讝讜专 讗讞专讬讜 讗祝 讘砖讗专 讛住诪谞讬谉 讜注讜诪讚 讛讜讗 讘讞讝拽转讜 讜讗祝 诪讬 砖谞砖转诇讞 诇讜 讛讜讗讬诇 讜讛讜讚讬注 诇讜 转讻讜谞转 讛讞讜转诪讜转 讗讬谞讜 爪专讬讱 诇讞讝专 讜诇专讗讜转 讛讜讗讬诇 讜专讜讗讛讜 讞转讜诐 讜诪"诪 讗诐 注砖讛 讻谉 讜诇讗 诪爪讗谉 注诇 讗讜转讜 讛讚专讱 讗住讜专 讜讬砖 讗讜诪专讬诐 砖讘诪拽讜诐 砖讛诪砖讜诪讚讬诐 诪爪讜讬讬谉 讞讝专讛 讛讻转讬讘讛 讻砖讗专 住讬诪谞讬谉 讜诇讗 讬专讗讛 诇讬 讻谉 讗讬谉 讛谞驻拽讚 诪讗讘讚 讗诪讜谞转讜 讗讜 砖讻专讜 诇诇讗 爪讜专讱 讜诇讻转讞诇讛 诪讬讛讗 讘注诇 谞驻砖 讛诪砖诇讞 诇讞讘专讜 讚讘专 讛爪专讬讱 讞讜转诐 讗讜 讞讜转诪讜转 专讗讜讬 诇讛讜讚讬注 诇诪砖转诇讞 住诪谞讬谉 砖讞转诪讜 讘讛诐 讜讛诪砖转诇讞 讬注诪讜讚 注诇讬讛诐 讜讬讻讬专诐 讜讗诇 讬拽诇 讘讝讜 讜讻谉 讛讜讗 注爪诪讜 砖讞转诐 诇注爪诪讜 讬注诪讜讚 注诇 住诪谞讬讜 拽讜讚诐 砖讬砖转诪砖 讘讗讜转讜 讚讘专 讜讗讬谉 专讗讜讬 诇讛拽诇:



讘转讜住驻讜转 讻转讘讜 砖讞讘讬讜转 砖诇谞讜 讛注砖讜讬讜转 讚驻讬谉 讚驻讬谉 讗讬谉 诇讛诐 转拽讜谉 诇讛谞讬讞诐 讘讬讚 讙讜讬 砖讛专讬 诇讗 讗诪专讜 讘驻专拽 讗讞专讜谉 讛诇讻讛 讻专砖讘"讙 砖诇讗 诇讞讜砖 诇砖转讜诪讗 专"诇 诇驻转讬讞转 谞拽讘 讘诪讙讜驻讛 讗诇讗 诪驻谞讬 砖谞讻专 讛讜讗 讛讗 讻诇 砖讗驻砖专 讘诇讗 讛讻专 讗住讜专 讜讛专讬 讘砖诇 注抓 讬砖 诇讞讜砖 诇谞拽讜讘 讘讬谉 讚祝 诇讚祝 讜诇住转诪讜 讘砖注讜讛 讜讬砖 诪讛诐 诪爪专讬讻讬谉 诇讻转讜讘 讗讜转 讘讻诇 砖谞讬 讚驻讬谉 讜讗讬谞讬 诪讘讬谉 砖讗诐 讻谉 讛专讬 讻诇 讗专讱 讛讚祝 爪专讬讱 诇讻转讜讘 讻诇 讚祝 讜讚祝 讗诇讗 砖讗讬谉 讛讚讘专 讻谉 砖诇注讜诇诐 讗讬谉 讞讜砖砖讬谉 诇谞拽讬讘转 讙讜祝 讛讻诇讬 讗诇讗 诇谞拽讘讬诐 砖讘讜 讗注"驻 砖谞住转诪讜 诪驻谞讬 砖讙讜祝 讛讻诇讬 谞拽讬讘转讜 拽砖讛 讜讻谉 转拽讜谞讜 拽砖讛 讗讞专 讛谞拽讬讘讛:



讻讘专 讘讗专谞讜 砖讬砖 诪讬 砖讗讜诪专 砖讻诇 砖讞讜转诐 诇注爪诪讜 讜诪讻讬专 住诪谞讜 讚讬讜 讘讞讜转诐 讗讞讚 讜讻谉 讛专讘讛 谞讜讛讙讬谉 讜讗讬谉 砖讟转 讛住讜讙讬讗 诪讜讻讞转 讻谉 讜诪讛 砖驻讬专砖讜 讛诐 砖讚讘专讬 专' 讗诇讬注讝专 讛谞讝讻专讬诐 诇诪注诇讛 谞讗诪专讜 讘注谞讬谉 讝讛 讬拽讘诇讜 转砖讜讘转诐 诪砖诪讜注转 讛拽专讜谞讜转 讛谞讝讻专转 讘驻专拽 讻诇 讻转讘讬 讛拽讚砖 讗诇讗 砖诪讗讞专 砖讛专讘讛 诪拽讬诇讬谉 讗祝 讘砖讜诇讞 诇讞讘专讜 讘讞讜转诐 讗讞讚 专讜讗讬谉 讗谞讜 诇住诪讜讱 讗讚诐 诇注爪诪讜 讜讘诪讻讬专讜 讜讻谉 讛诪谞讛讙 驻砖讜讟 讜讗讬谉 诇讜 诇讚讬讬谉 讗诇讗 诪讛 砖注讬谞讬讜 专讜讗讜转:



讛诪砖诇讞 讞讘讬讜转 专讬拽谞讬讜转 爪专讬讻讜转 讞讜转诐 讛讜讗讬诇 讜诪讻谞讬住 讘讛诐 诇拽讬讜诐 砖讻诇 砖诪讻谞讬住讜 诇拽讬讜诐 讗祝 诇驻讬 砖注讛 讙讝专讜 讘讜 讜讛讜讗 砖讗诪专讜 讘驻专拽 讗讞专讜谉 注"讚 讘' 专讘讛 讻讬 讛讜讛 诪砖讚专 讙讜诇驻讬讛 讘讛专驻谞讬讗 爪讬讬专 诇讛讜 讗驻讜诪讬讛讜 讜讞转讬诐 诇讛讜 讗讘专讝讬讛讜 讻诪讜 砖讬转讘讗专 讗诇讗 砖拽爪转 专讘谞讬 爪专驻转 讻转讘讜 讚讜拽讗 讘讞讘讬转 砖诇讛诐 砖讛诐 拽讟谞讜转 讜谞讜讞 诇讜 诇讙讜讬 诇讬转谉 诇转讜讻谉 讬讬谉 讜诇注专讜转诐 讗讘诇 讘拽谞拽谞讬诐 讙讚讜诇讬诐 砖诇谞讜 讗讬谉 诇讞讜砖 讜讻诇 砖讻谉 讘诪讘讬讗诐 讚驻讬诐 讚驻讬诐 讜讻诇 砖讻谉 诇讛谞讬讞诐 讘讘讬转 讛讗讜诪谉 诇转拽谞诐 砖讗讬谉 讚讘专 讝讛 诪爪讜讬 讘讜:



讚讘专讬诐 讗诇讜 讬砖 诇讜 诇讚讬讬谉 诇讚讜谉 诇驻讬 诪讛 砖专讜讗讛 诇驻讬 讛砖注讛 讜诇驻讬 转讻讜谞转 讛讻诇讬诐 诪注转讛 谞讗讚讜转 砖诇 注讜专 讛诪诇讗讬诐 讬讬谉 砖诪注谞讜 注诇 谞讜砖讗讬讛诐 砖谞讜拽讘讬诐 讘诪讞讟 讜诪讜爪爪讬诐 讜住转讬诪转 谞拽讘讬讛诐 拽诇讛 砖讛讬讗 谞注砖讬转 讘诪砖诪讜砖 讬讚讬诐 注诇 讛注讜专 讜诪转讜讱 讻讱 讗谞讬 诪讝讛讬专 诇砖讜讗诇讬诐 诇讛爪谞讬注诐 讘转讜讱 砖拽 讜诇讞转讜诐 驻讬 讛砖拽 讗讜 诇讞转讜诐 驻讬 讛谞讗讚 讘砖讜诇讬 讛砖拽 讜讻谉 讻诇 讻讬讜爪讗 讘讝讛:



注讚 砖诇讗 讙讝专讜 注诇 讛讻讜转讬讬诐 诇讛讬讜转 讻讙讜讬诐 讙诪讜专讬诐 讛讬讛 诪讜转专 诇讬讞讚 讗讜转诐 讗爪诇 讛讬讬谉 砖讗讬谉 诪谞住讻讬谉 讗讘诇 讗讬谉 诪驻拽讬讚讬谉 讗爪诇诐 讬讬谉 诪驻谞讬 砖诇讗 讛讬讜 诪拽驻讬讚讬谉 注诇 诪讙注 讙讜讬 讘住转讜诪讜转 讜讗讬谉 爪专讬讱 诇讜诪专 讘驻转讜讞讜转 讜讬"讗 注讻砖讜 讻谉 讘讬砖诪注讗诇 讜讙专 转讜砖讘 讻诪讜 砖讬转讘讗专 讘驻专拽 讛砖讜讻专 诪注转讛 讛砖讜诇讞 讘讬讚诐 讻砖讜诇讞 讘讬讚 讗讞讚 诪砖讗专 讛讗诪讜转:





转讜住驻讜转 专讬"讚 (诪讛讚讜专讛 拽诪讗)

转专讜讜讬讛讜 讻专讘谞谉 诪"住 讻讬 驻诇讬讙讬 专讘谞谉 注诇讬' 讚专"讗 讘讞讜转诐 讗' 讻讜' 拽砖讬讗 诇讬 讚讛讻' 驻住拽讬' 讛诇讻讛 讻专"讗 讚讗诪专 讘讞讜转诐 讗' 诪讜转专 讘砖转讬讬' 讜诇拽诪谉 讘驻' 讛砖讜讻专 谞诪讬 讗诪专讬' 讻讬 诪讗讞专 讚拽讬"诇 讻专砖讘"讙 讚诇讗 讞讬讬砖 诇砖讞讬诪讛 讜讻讜讜转讬' 讚专"讗 讚诇讗 讞讬讬砖 诇讝讬讜驻专 讛讗讬讚谞讗 诪"讟 诪讬转讘讬谞谉 讞诪专讗 讘讬 讙讜讬诐 讗诇诪讗 讚讛诇讻讛 讻专"讗 诪讻砖讬专 讘讞讜转诐 讗讞讚 讜住讜讙讬讗 讚砖诪注转讗 讗讝诇讬 讚讗讬谉 讛讬讬谉 谞讬转专 讗诇讗 讘讞讜转诐 转讜讱 讞讜转诐 讜诇讗 讘讞讜转诐 讗讞讚. 讚讛讻讗 专"讗 讜专' 讬讜讞谞谉 住讘讬专讗 诇讛讜 讘诇讬砖谞讗 讘转专讗 讻专讘谞谉 讜诇讗 讻专"讗. 讜诇拽诪谉 讘讛讗讬 驻讬专拽讛 谞诪讬 讗诪专讬' 讗诪专 专讘 讞讘讬"转 讗住讜专 讘讞讜转诐 讗' 讜砖诪讜讗诇 讗诪专 讘讬"转 讗住讜专 讘讞讜转诐 讗讞讚 讗诇诪讗 讬讬谉 讘讬谉 诇诪专 讘讬谉 诇诪专 讗住讜专 讘讞讜转诐 讗' 注讬讬谉 诇拽诪谉 讘驻' 讛砖讜讻专 讜讘驻专拽讬谉 讘诪讛讚讜专讗 转诇讬转讗讛:





 讜转专讜讜讬讛讜 诪砖讜诐 讞转谞讜转 诪讬讛讜 专讘 讗讞讗 注讘讬讚 讛专讞拽讛 讬转讬专讛 拽砖讬讗 诇讬 讗诐 谞讗住专 诪砖讜诐 讞转谞讜转 讛讬讗讱 讛转讬专讜 诇砖转讜转 讘驻转讞 讛讞谞讜转 讗讜 讘讘讬转讬' 讜讛专讬 讛驻转 讜讛砖诪谉 讜讛砖诇拽讜转 砖讗住专讜 诪砖讜诐 讞转谞讜转 讜讛谉 讗住讜专讬谉 讘讻诇 诪拽讜诐 注讬讬谉 诇拽诪谉 讘驻' 讛砖讜讻专:





 驻讬住拽讗 讜讞专砖 讗讚专讬讬谞讬 砖砖转讛 诪诪谞讜 讘注讻讜. 拽砖讬讗 诇讬 诪"讟 讚拽讗 砖专讬 讘砖转讬讬' 讗驻讬诇讜 专讘谞谉 诇讗 砖专讬 讘诪转谞讬' 讗诇讗 讘讛谞讗讛 讗讘诇 讘砖转讬讬' 诇讗 讚讛讗 讘诇注 诪拽谞拽谞讬诐 讚讙讜讬 讜讬砖 诇讜诪专 讚拽住讘专 住诐 讬讬谞诐 讗讬住讜专谉 讛讜讗 诪讚专讘谞谉 讜讻砖讛讜讗 讘注讬谞讜 讙讝讜专 专讘谞谉. 讗讘诇 讘谞讜转谉 讟注诐 讚讬讚讬' 诇讗 讙讝讜专 专讘谞谉 诪讛讚讜专讗 转诇讬转讗讛:





 专' 讬讜讞谞谉 讜专' 讗诇讬注讝专 讞讚 砖专讬 讜讞讚 讗住专 讬专讜砖诪讬 诪讛讜 诇住诪讱 讘讜 讻专注讬 讛诪讟讛 专"讗 讗诪专 诪讜转专 讜专' 讬讜讞谞谉 讗诪专 讗住讜专:





 驻讬住拽讗 讜注讜专讜转 诇讘讜谞讬谉 讬专讜砖诇诪讬 讻讬爪讚 讛讜讗 注讜砖讛 拽讜专注讛 注讚 砖讛讬讗 讘讞讬讬诐 讜诪讜爪讬讗 讗转 诇讘讛 诇注"讝 讻讬爪讚 讛讬讗 讬讜讚注 专讘 讛讜谞讗 讗诪专 讘砖注讛 砖讛讜讗 拽讜专注讛 注讚 砖讛讜讗 讘讞讬讬诐 谞爪诇诇 讜谞注讙诇 诇讗讞专 砖讞讬讟讛 讛讜讗 谞诪砖讱:





 驻讬住拽讗 讜讛讬讜爪讗 讗住讜专 诪驻谞讬 砖讛讜讗 讻讝讘讞讬 诪转讬诐 诪谞讬 专' 讬讛讜讚讛 讛讜讗 讚转谞讬讗 专' 讬讛讜讚讗 讘谉 讘讬专讗 讗讜诪专 诪谞讬谉 诇转拽专讜讘转 注"讝 砖诪讟诪讗 讘讗讛诇 讻讜' 驻讬' 讛讜"诇 诇诪讬转谞讬 讜讛讬讜爪' 讗住讜专 诇讞讜讚 讜讛"讗 讗住讜专 讘讛谞讗讛 讛讜讗 讚讛讗 讘讗讬住讜专讬 讛谞讗讛 诪讬专讬谞讬谉 诇诪讛 诇讬 诇诪讬转谞讬 诪驻谞讬 砖讛讜讗 讻讝讘讞讬 诪转讬诐 讗诇讗 诇讗砖诪讜注讬谞谉 讚诪讟诪讗 讘讗讛诇. 讜诪砖"讛 讗诪专讬谞谉 诪谞讬 专' 讬讛讜讚讗 讛讜讗 讚讟诪讗 讘讗讛诇 讗讘诇 专讘谞谉 驻诇讬讙讬 注诇讬' 讚讗讬谞讛 诪讟诪讗 讘讗讛诇 讗讘诇 诪讬讚讜 专讘谞谉 讚讗住专讜讛 讘讛谞讗讛:





 讛讛讜诇讻讬谉 诇转专驻讜转 讻讜' 讙讜讬 谞诪讬 注"讝 讝讘讬谉 讜讚诪讬 注"讝 讗讬讻' 讘讛讚讬' 拽砖讬讗 诇讬 讚讛讗 讗诪专讬谞谉 诇拽诪谉 讘驻' 讛砖讜讻专 讚诪讬 注"讝 讘讬讚 讙讜讬 诪讜转专讬谉 注讬讬谉 讛转讬专讜抓 讘诪讛讚讜专讗 转谞讬谞讗 讘驻讬专拽讗 拽诪讗 讘讛' 注讬专 砖讬砖 讘讛 注"讝:





转讜住驻讜转 专讬"讚 (诪讛讚讜专讛 转谞讬谞讗)

讜诪讟诪讗 讟讜诪讗转 诪砖拽讬谉 讘专讘讬注讬转 诪讛 砖驻讬专' 讛诪讜专讛 讚砖讬注讜专 讛诪砖拽讬谉 诇拽讘诇 讟讜诪讗讛 讘专讘讬注讬转 讗讬谞讜 谞"诇 讘讻诇 砖讛讜 诪讬讟诪讬谉 讜诪讟诪讗讬谉 讻讚驻专讬砖讬转 讘驻"拽 讚驻住讞讬诐 讜讛讗讬 专讘讬注讬' 讗讬谞讛 讗诇讗 诇驻住讜诇 讗转 讛讙讜讬':





讜转专讜讜讬讬讛讜 讻专讘谞谉 驻讬' 诪砖讜诐 讚诇讬砖谞讗 拽诪讗 讚讗诪专 专' 讬讜讞谞谉 讗驻讬诇讜 讬讬谉 诪砖转诪专 讘讞讜转诐 讗讞讚 诇讗 讗转讬 讗诇讗 讻专' 讗诇讬注讝专 讗诪专 讛讻讗 讚诪爪讬谞讗 诇讗拽讜诪讬 诪讬诇转讗 讚专' 讬讜讞谞谉 谞诪讬 讻专讘谞谉 讗讘诇 诪讬讛讜 讗讬讘注讬 专' 讬讜讞谞谉 诇讗拽讜诪讗 诪讬诇转讗 谞诪讬 讻专"讗 讜诇诪讬诪专 讚讞讜转诐 讘转讜讱 讞讜转诐 讘驻讬' 砖驻讬专 诪爪讬 诇讗拽讜诪讬 讚诪讬诇转讗 讚专' 讗诇讬注讝专 诪砖诪注 讛讻讬 讜讛讻讬 讜诇讗 讻讚驻讬专砖 讛诪讜专讛 讚专' 讗诇讬注讝专 讘讞讜转诐 讗' 砖专讬 讜注讬谉 讻诇 讚讬谉 讝讛 讘拽讜谞讟专住 转砖讜讘讜转讬 讜讘砖讬诇讛讬 驻' 讻诇 讻转讘讬 讛拽讜讚砖 讙专住讬' 讗诪专 专' 讗讘讗 讘专 讻讛谞讗 讛转讬专 诇讛谉 专' 讞谞讬谞讗 诇讘讬转 专讘讬 诇砖转讜转 讬讬谉 讛讻讗 讘拽专讜谞讜转 砖诇 讙讜讬诐 讘讞讜转诐 讗' 讜诇讗 讬讚注谞讗 讗讬 诪砖讜诐 讚住讘专 诇讛 讻专' 讗诇讬注讝专 讚讗诪专 讘讞讜转诐 讗' 讗讬 诪砖讜诐 讚住讘专 诇讛 讻专讘谞谉 讚讗诪专讬 讞讜转诐 讘转讜讱 讞讜转诐 讜讛讻讗 诪砖讜诐 讗讬诪转讗 讚讘讬 谞砖讬讗讛 讝讛 诪讜讻讬讞 讻驻转专讜谉 讛诪讜专讛 讚专"讗 讘讞讜转诐 讗讞讚 砖专讬 讜拽砖讬讗 诇讬 讟讘讜讗 讚讛讻讗 驻住拽讬' 讛诇讻' 讻专' 讗诇讬注讝专 讜讘驻' 讛砖讜讻专 谞诪讬 讗诪专讬' 讚拽讬"诇 讻专"讗 讜讛讗 讘讻讜诇讬 转诇诪讜讚' 诪讜讻讞 讚讘注讬谞谉 讞讜转诐 讘转讜讱 讞讜转诐 讻讚讻转讘讬转 讛转诐 讘转砖讜讘讜转讬 注讬讬谉 讘诪讛讚讜专' 转诇讬转讗讛:





转讜住驻讜转 专讬"讚 (诪讛讚讜专讛 转诇讬转讗讛)

讜诪讟诪讗 讟讜诪讗转 诪砖拽讬谉 讘专讘讬注讬转 驻讬' 讝讛讜 诇驻住讜诇 讗转 讛讙讜讬讛 讜讗讬讬讚讬 讚转谞讗 专讬砖讗 诪讟诪讗 讟讜诪讗讛 讞诪讜专讛 砖讛讜讗 诪讟诪讗 讙讜祝 讛讗讚诐 讘讻讝讬转 谞拽讟 诇讱 讘住讬驻讗 谞诪讬 驻住讜诇 讛讙讜讬讛 讚讛讜讬讗 诪讚专讘谞谉 讗讘诇 诇讟诪' 讗讜讻诇讬谉 讜诪砖拽讬谉 讜讻诇讬诐 讘讟讬驻' 讗讞转 讛谉 诪讟诪讗讬谉 讻讚驻专讬砖讬' 讘驻住讞讬诐 讜讘转砖讜讘讛: 





讜转专讜讜讬讬讛讜 讻专讘谞谉 驻讬' 讛诪讜专讛 讚讗讬 讻专"讗 讗驻讬诇讜 讘讞讜转诐 讗' 砖专讬 讜诪砖诪' 驻讬专讜砖讜 讚讘讬谉 专' 讬讜讞谞谉 讜讘讬谉 "讗 诪驻专砖讬诐 讚讘专讬 专"讗 讚讘讗讞讜转诐 讗讞讚 拽讗诪专 讗诇讗 讘讛讗讬 驻诇讬讙讬 讘讚专讘谞谉 讚专"讗 住讘专 讗住专讬 专讘谞谉 讗驻讬诇讜 讘讞讜转诐 讘转讜讱 讞讜转诐 讜专' 讬讜讞谞谉 诇讗 讗住专讬 讗诇讗 讘讞讜转诐 讗' 讗讘诇 讘讞讜转诐 转讜讱 讞讜转诐 砖专讬 讜讗讬谞讜 谞专讗讛 诇讬 讚讗讬 住"诇 诇专"讗 讚专"讗 讗驻讬诇讜 讘讞讜转诐 讗讞讚 砖专讬 讗"讻 诪谞讗 诇讬' 讚专讘谞谉 讚讗住专讬 讗驻讬诇讜 讘讞讜转诐 讘转讜讱 讞讜转诐 讜讛讗 讜讞讻诪讬诐 讗讜住专讬诐 拽转谞讬 讚诪砖诪注 讘诪讛 砖讛转讬专 专"讗 讚讛讬讬谞讜 讘讞讜转诐 讗' 讛讜讬 讗住专讜 专讘谞谉 讗讘诇 讘讞讜转诐 讘转讜讱 讞讜转诐 诪谞"诇 讚讗住专讬 讗"讻 讛讜"诇 诇诪转谞讬 讜讞讻诪讬诐 讗讜住专讬谉 讗讬谞讜 诪砖诪注 讗诇讗 讘诪讛 砖讛转讬专 专"讗 讛讜讜 讗住专讬 专讘谞谉 讛讬诇讻讱 讗讬谉 诇驻专砖 讗诇讗 讚驻诇讬讙讬 专"讗 讜专' 讬讜讞谞谉 讘诪讬诇转讬讛 讚专' 讗诇讬注讝专 讚专' 讬讜讞谞谉 住讘专 讚讞讜转诐 讚专"讗 讞讜转诐 讗' 讛讜讗 讜讘讞讜转诐 讗' 拽讗住专讬 专讘谞谉 讗讘诇 讘讞讜转诐 转讜讱 讞讜转诐 砖专讬 讜专' 讗诇讬注讝专 住讘专 讛讗讬 讞讜转诐 讚专"讗 讗讬谞讜 讗诇讗 讞讜转诐 讘转讜讱 讞讜转诐 砖讛讜讗 讞讜转诐 讬驻讛 讜讗驻"讛 讗住专讬 专讘谞谉 讜诇讗 砖专讬 讗诇讗 注"讬 砖讜诪专 讜讘讛讻讬 诪讬转专爪讗 拽讜砖讬讗 讚专讘 讗讚专讘 讚专讘 讗诪专 讞讘讬转 讗住讜专 讘讞讜转诐 讗' 讜讛讻讬' 驻住讬拽 讛诇讻讛 讻专"讗 住"诇 讻专"讗 讚诪驻专砖 诪讬诇转讬' 讚专"讗 讘讞讜转诐 讘转讜讱 讞讜转诐 讻讚驻专讬砖讬转 讘拽讜谞讟专住 转砖讜讘讜转讬 讜诪讗讬 讚讗诪专讬' 讘砖诇讛讬 驻' 讻诇 讻转讘讬 讛拽讜讚' 讗诪专 专' 讗讘讗 讘专 讻讛谞讗 讛转讬专 诇讛诐 专' 讞谞讬谞' 诇讘讬转 专' 诇砖转讜转 讬讬谉 讛讘讗 讘拽专讜谞讜' 砖诇 讙讜讬' 讘讞讜转' 讗' 讜诇讗 讬讚注谞' [讗讬] 诪砖讜诐 讚住讘讬专讗 诇讬' 讻专"讗 讚讗诪专 讘讞讜转诐 讗' 讻讜' 住"诇 讻专' 讬讜讞谞谉 讚诪驻专砖 诪讬诇转讬讛 讚专' 讗诇讬注讝专 讘讞转诐 讗讞讚 讜专"转 谞讚讞拽 诇转专抓 诪讗讬 讚讗诪专 专讘 讞讘讬转 讗住讜专 讘讞讜转诐 讗' 讚诪讬讬专讬 讘讬砖专讗诇 讞砖讜讚 诇讛讞诇讬祝 讗讜 讘砖诇 转专讜诪讛 讗讜 讘砖诇 讙讜讬 讚诪讞诪讬专讬谉 讘讬 讟驻讬 诪讙讜讬 讻讚讗诪专讬' 讘讘讻讬专讜转 讘驻' 注讚 讻诪讛 讬砖专讗诇 讛讞砖讜讚 诇诪讻讜专 转专讜诪讛 诇砖诐 讞讜诇讬谉 讗讬谉 诇讜拽讞讬谉 诪诪谞讜 讗驻讬' 诪讬诐 讜诪诇讞 讚讘专讬 专' 讬讛讜讚讗 专' 砖诪注讜谉 讗讜诪专 讻诇 砖讬砖 讘讜 讝讬拽转 转专讜诪讛 讜诪注砖专讜转 讗讬谉 诇讜拽讞讬谉 诪诪谞讜 讜讗驻讬诇讜 专"砖 讚诪讬拽诇 诪讞诪讬专 讘讬' 讟驻讬 诪讙讜讬 讛"谞 [诇砖讚讜专讬] 讘讬讚 讬砖专讗诇 讛讞砖讜讚 讗讜 诇讛谞讬讞 讘讘讬转讜 爪专讬讱 讞讜转诐 讘转讜讱 讞讜转诐 讗讘诇 讘讙讜讬 讞讜转诐 讗讞讚 讜讘讻诪讛 讚讜讻转讬 诪讞诪专讬谞谉 讘注诐 讛讗专抓 讞砖讜讚 讜讘讻讜转讬 讞砖讜讚 诪讙讜讬 讚讗诪专讬' 讙讜讬 爪讬讬转 注诐 讛讗专抓 诇讗 爪讬讬转. 讜讗讬谞讜 谞专讗讛 诇讬 讝讛 讛讚讜讞拽 讻诇诇 砖讗讬谉 讗讬谞讜 爪专讬讻讬谉 诇讛讬讚讞拽 诇讻讱. 讜注讜讚 讚讗驻讬诇讜 讬砖专讗诇 讞砖讜讚 谞讛讬 讚讛讜讗 讞砖讜讚 诇诪讻讜专. 讗讘诇 诇讛讞诇讬祝 讗讬谞讜 讞砖讜讚 讻转谞谉 讘驻"讙 讚诪住讻转 讚诪讗讬 讛诪讜诇讬讱 讞讟讬诐 诇讟讜讞谉 讛讻讜转讬 讗讜 诇讟讜讞谉 注诐 讛讗专抓 讘讞讝拽转谉 诇诪注砖专讜转 讜诇砖讘讬注讬转 诇讟讜讞谉 讛谞讻专讬 讚诪讗讬 讛诪驻拽讬讚 驻讬专讜转 讗爪诇 讛讻讜转讬 讗讜 讗爪诇 注诐 讛讗专抓 讘讞讝拽转谉 诇诪注砖专讜转 讜诇砖讘讬注讬转 讗爪诇 讛谞讻专讬 讻驻讬专讜转讬讜 讗诇诪讗 注诐 讛讗专抓 讗注"讙 讚讞砖讬讚 诇讝讘讜谞讬 诇讗 讞讬讬砖 诇讞诇讜驻讬 讛讬诇讻讱 诇讗 诪讬讬专讬 讗诇讗 讘讙讜讬 讻讚驻专讬砖 讛诪讜专讛 讜转讬专讜爪讗 讛讜讬 讻讚驻专讬砖讬转: 





讗讙谞讗 讗讞讘讬转讗 砖专讬拽讗 讜讞转讬诪讛 讻讜' 驻讬' 讗讙谞讗 讛讬讗 讛诪讙讜驻讛 砖讻诇 诪讙讜驻讛 讛讬讗 砖专讬拽讗 讘诇讞讜讚 讜讝讗转 讛讬讗 砖专讬拽讗 讜讞转讬诪讛 讜讛讬诇讻讱 讛讜讬 讞讜转诐 讘转讜讱 讞讜转诐 讜讗讬谉 诇驻专砖 砖讛讬讗 讻诇讬 讗讞专 讚讛讬讻讬 讚诪讬 讗讬 讚讗讬转 诪讙讜驻讛 注讬诇讜讛 诪讗讬 讗专讬讗 砖专讬拽讗 讜讞转讬诪讛 讜诪"砖 诪讚讬拽讜诇讗 讗驻讜诪讛 讚讞讘讬转讗 讜讗讬 讚诇讬讻讗 诪讙讜驻讛 注诇讜讬' 诪讗讬 讗专讬讗 讗讙谞讗 讗驻讬诇讜 诪讙讜驻讛 谞诪讬 讗讬 砖专讬拽讗 讜讞转讬诪讛 讛讜讬 讞讜转诐 讘转讜讱 讞讜转诐:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讛诪驻拽讬讚 讬讬谞讜 讻讜' 诪讗讬 拽住讘专 专讬讘"讘 讗讬 诇讗 讞讬讬砖 诇讝讬讜祝 讻专"讗 讻讜' 讘砖诇讜 砖讬讗住专 讙诐 讘讛谞讗讛 讻讜' 注讻"诇 讛诇砖讜谉 诪讙讜诪讙诐 砖讻"讻 讻诪住转驻拽 讗讬 住讘专 专讬讘"讘 讻专"讗 讗讜 讻专讘谞谉 讜讗谞谉 诪讜拽诪讬谞谉 讘讛讚讬讗 诪讬诇转讗 讚专讬讘"讘 讻专讘谞谉 讜讘驻砖讬讟讜转 讛"诇 诇讛拽砖讜转 讻讬讜谉 讚住讘专 讻专讘谞谉 讚讞讬讬砖讬 诇讝讬讜驻讗 讗驻讬诇讜 讘讛谞讗讛 诇讬转住专 讻讜' 讜讬砖 诇讬讬砖讘 讘讚讜讞拽 讜讚讜"拽:


讘讚"讛 讚讗诪专 专讘 讻讜' 讜专讘讗 谞诪讬 讻讜' 讜驻讬讜 诇诪讟讛 讜讗讬讛讜 讙讜驻讬讛 讗诪专 讘驻专拽 讘转专讗 讻讬 讛讜讛 诪砖讚专 讻讜' 注讻"诇 驻讬' 讚专讘讗 谞诪讬 讚讘住诪讜讱 讚谞拽讬讟 讘诪诇转讬讛 讞讜转诐 讘转讜讱 讞讜转诐 诇讙讘讬 谞讜讚 讘讚讬住拽讬' 讜驻讬讜 讻讜' 讛讗 诪讜讻讞 注诇讬讛 讗讬讚讱 讚专讘讗 讚驻' 讘转专讗 讻讬 讛讜讛 诪砖讚专 讙讜诇驻讬讛 讻讜' 讚讗讬讬专讬 谞诪讬 讘砖讜诇讞 诇讗讞专 讜讛讜讗 诇讗 讞讝专 诇专讗讜转 讞讜转诪讜 讜拽"诇:





诪讛专"诐

讚"讛 讚讗住专 专讘 讛诇讻讛 讻专讘讬 讗诇讬注讝专 讜讻讜' 讜讛讛讬讗 讚专讘讛 讘专 专讘 讛讜谞讗 讚讞转讱 诇讛 诇讘砖专讗 讗转诇转 拽专谞转讗 讜讻讜'. 诇砖讜谉 讛转讜住' 诪讙讜诪讙诐 讜注讬讬谉 讘驻' 讙"讛 讚祝 爪"讛 讚驻专讬讱 诇专讘 讚讗诪专 讘砖专 砖谞转注诇诐 诪谉 讛注讬谉 讗住讜专 讜专讘 讛讬讻讬 讗讻讬诇 讘讬砖专讗 讜讻讜' 讜诪砖谞讬 讘爪讬讬专讬 讜讞转讬诪讬 讗讬 谞诪讬 讘住讬诪谞讗 讻讬 讛讗 讚专讘讛 讘专 专讘 讛讜谞讗 诪讞转讱 诇讛 讗转诇转 拽专谞转讗:


讘讗"讚 讜拽砖讛 拽爪转 诇驻讬专讜砖 专"转 讜讻讜' 讜专讘 讗砖讬 诇注讬诇 讛讝讻讬专 讞讜诪抓 讘讬讚 注讜讘讚 讻讜讻讘讬诐 讜讻讜'. 讙诐 讛讬讛 讬讻讜诇 诇讛拽砖讜转 讚讗讬 专讘 讗砖讬 诇注讬诇 讗讬讬专讬 讘讬砖专讗诇 讞砖讜讚 诪讛 砖讬讬讱 诇讞诇拽 讘讬谉 讞讜诪抓 诇讬讬谉 讚诪谞"诪 讘讞讜诪抓 砖讗讬谞讜 专讗讜讬 诇谞住讱 讻讬讜谉 讚讬砖专讗诇 讛讜讗 讚讚讜讞拽 诇讜诪专 讚讬砖专讗诇 讞砖讜讚 诇谞住讱 诇注讘讜讚转 讻讜讻讘讬诐 讚讛讛讜讗 诪讜诪专 诇注讘讜讚转 讻讜讻讘讬诐 诪拽专讬:


讚"讛 讜转专讜讬讬讛讜 讻专讘谞谉 讜讗"转 讗讬诪讗 讚专' 讬讜讞谞谉 住讘专 讻专"讗 讜讻讜'. 讬砖 诇转诪讜讛 讗讬 专"讗 诪爪专讬讱 讞讜转诐 讘转讜讱 讞讜转诐 讗"讻 讗讬讱 讬转讜专抓 讛讗 讚驻专讬讱 诇注讬诇 讜讛讗 转谞谉 讛诪驻拽讬讚 驻讬专讜转讬讜 讜讻讜' 讜诪砖谞讬 讻讙讜谉 砖讬讬讞讚 拽专谉 讝讜讬转 讜讻讜' 注讚 讛讗 专"讗 讛讗 专讘谞谉 讜爪专讬讱 诇讬讬砖讘 讘讚讜讞拽 讚谞讬诪讗 讚讛讗 讚诪砖谞讬 讻讙讜谉 砖讬讬讞讚 诇讜 拽专谉 讝讜讬转 专"诇 讜讛讜讬 诪驻转讞 讜讞讜转诐 讜驻专讬讱 讗"讻 讘砖转讬讛 谞诪讬 诇砖转专讬 讜讻讜' 讜诪砖谞讬 讛讗 专"讗 讚诪转讬专 讘讞讜转诐 讘转讜讱 讞讜转诐 讘砖转讬讛 讜讛讗 专讘谞谉 讚讗驻讬诇讜 讘讞讜转诐 讘转讜讱 讞讜转诐 讗讬谞讜 诪讜转专 讘砖转讬讛 讜拽"诇:





专砖"砖

讙诪专讗 诪"住 讻讬 驻诇讬讙讬 讻讜' 讗讘诇 讘讞讜转诐 讘转"讞 砖专讜. 讜诇诇"拽 诪砖诪注 讚诇讻"注 砖专讬 诇专讘谞谉 讘讞讘转"讞 诪讚讗专"讗 讞讜抓 诪谉 讛讬讬谉 砖讗"诪 讘讞讜转诐 讗讞讚 诪砖诪注 讚讘讘' 讞讜转诪讜转 砖专讬 讜讗讜拽讬诪谞讗 讻专讘谞谉. 讜讙诐 专讬讜"讞 诇"驻 注诇讬讜 讘讝讛. 讜诇驻"讝 讛"诪 诇讗讜拽诪讬 讛讗 讚专"转 讚诪谉 驻专讜讚 讻专讘谞谉 讜讘讞讘转"讞 讜注讬' 诪讛专"诐. 讜讗讜诇讬 诪砖讜诐 讚转谞讗 讛诪驻拽讬讚 讬讬谞讜 讻讜' 讚诪砖诪注 讗讘诇 讛诪讟讛专 讬讬谞讜 砖诇 注讜讘讚 讻讜讻讘讬诐 诇讗 注讬' 诇拽诪谉 (住"讗 讘) 讜讗讬诇讜 讘讞讘转"讞 讗驻讬' 诪讟讛专 谞诪讬 讜讻诪砖"讻 讛专"谉 讘砖诐 讬"讗 讘讚注转 讛专讬"祝:



专砖"讬 讚"讛 砖讬驻讜诇 讛注抓. 砖砖讻谉 砖诐 转诇诪讬讚 讞讻诐. 讻爪"诇:



专砖"讬 讚"讛 讜讞讻诪讬诐 讗讜住专讬谉. 诇注砖讜转 讻谉 讻讜'. 诇"讬 诪讚讜注 讗讬谞讜 诪驻专砖 讗讜住专讬谉 讘砖转讬讛. 讜讗讜诇讬 讚诇砖讜谉 讗讬住讜专 住转诐 讙讘讬 注谞讬谞讬 注讘讜讚转 讻讜讻讘讬诐 诪砖诪注 讘讛谞讗讛 诇讻谉 讛砖讻讬诇 诇驻专砖 讚讗讜住专讬谉 讛讬讬谞讜 诇注砖讜转 讻谉 讜讘讚讬注讘讚 诇讗 驻讬专砖讜 讚讬谞讜. 讜讘讗 专讬讘"讘 讜驻讬专砖讜 讚讗住讜专 讘砖转讬讛 讜诪讜转专 讘讛谞讗讛. 讗讘诇 诇驻诪砖"讻 讛转讜住' 讘讚"讛 讛诪驻拽讬讚 讚专讬讘"讘 诇砖讬讟转讜. 讬"诇 讚专讘谞谉 讗讜住专讬谉 讗祝 讘讛谞讗讛 讜讛讗 讚讗诪专 讛讗 专讘谞谉 专"诇 讘砖讬讟转 专讘谞谉 讚讞讬讬砖讬 诇讝讬讜驻讗:



转讚"讛 讚讗诪专 (爪"诇 讗诪专). 讜讻讜诇讛 住讜讙讬讗 讚砖诪注转讗 讘讞讘转"讞 诪讬讬专讬 讘讬讬谉. 讻"谞 讚爪"诇. 讜专爪讜 讘讝讛 讚诇"转 讚讛讗 讚专讘讗 讗讬讬专讬 诇注谞讬谉 讞讘"转. 诇讝讛 讗诪专讬 讚诪讬讬专讬 讘讬讬谉 讚谞讜讚 讜讞讘讬转讗 讻诇讬诐 讚讬讬谉 讛谉 注讬' 讘专"谉:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜诇讗 讜讻讜' 讗诇讗 讘讗专讘注. 注讬讬谉 谞讚讛 讚祝 诪讞 注"讗 转讜住驻讜转 讚"讛 讗诪专:





讞讬讚讜砖讬 讞转"住

住转诐 讬讬谞诐 讜讻讜' 讘讬专讜砖诇诪讬 砖讗讬谞讜 诪讟诪讗 讻诇诇 讛专讬 诪讘讜讗专 讻驻讬专砖"讬 砖诇讗 讙讝专讜 注诇讬讜 讟讜诪讗讛 讻诇诇 专拽 砖诪拽讘诇 讟讜诪讗讛 诪诪拽讜诐 讗讞专 讜诇讗驻讜拽讬 诪诪"讚 驻' 讛注讜专 讜讛专讜讟讘 讗讜讻诇 砖讗讬 讗转讛 讬讻讜诇 诇讛讗讻讬诇讜 诇讗讞专讬诐 讗讬谞讜 诪讟诪讗 讟讜诪讗转 讗讜讻诇讬' 讜讛"谞 讛专讬 讗住讜专 讘讛谞讗讛 诪"诪 诪讟诪讗 讟讜诪讗转 讗讜讻诇讬' 讚诪谉 讛转讜专讛 诪讜转专 讘讛谞讗讛 讜专讘谞谉 讛讗 讚讗住专讜 诇讛讞诪讬专 讗讘诇 诇讗 诇讛拽诇 砖诇讗 讬讟诪讗 讟讜诪讗转 讗讜讻诇讬' 讜诪讛 砖讛拽砖讜 转讜住' 诪驻"拽 讚驻住讞讬诐 注"砖 驻讬专砖"讬 讜诇拽"诪:


讛诪驻拽讬讚 讬讬谞讜 讜讻讜' 讻' 转讜住' 讜讗注"讙 讚讞讬讬砖讬' 诇讝讬讜祝 讜讻讜' 驻讬' 讚专讘 讗砖讬 讗诪专 诇注讬诇 诪砖讜诐 讞诇讜驻讬 诇讗 讟专讞 讜诪讝讬讬祝 驻讬' 讻讬讜谉 砖讗讬谞讜 诪专讜讬讞 讗诇讗 讛讛讘讚诇 讘讬谉 讬讬谉 讟讜讘 诇讬讬谉 砖讗讬谞讜 诪砖讜讘讞 讻诇 讻讱 诇讗 讞砖讬讚 诇讝讬讜驻讗 讗讘诇 讛讻讗 讞讬讬砖讬' 砖讬讙谞讜讘 讜讬砖转讛 诪诪谞讜 讜诇讗 讬讞诇讬驻谞讜 讘讬讬谉 讗讞专 讜讬专讜讬讞 讻诇 讛讬讬谉 讜讬讗住专 讘砖转讬' 诪诪讙注讜 讚谞讛讬 讚专讬讘"讘 诪转讬专讜 讘讛谞讗讛 诇讗 讛转讬专讜 讘砖转讬' 注"讻 讗住讜专 讘砖转讬' 诪讬讛转 讜注讚讬讬谉 讛讜拽砖讛 诇转讜住' 讻讬讜谉 讚讙讝专讬' 讗讬住讜专 砖转讬讬' 讛讜"诇 诇讗住讜专 讘讛谞讗讛 讙"讻 诪砖讜诐 讗讬讞诇讜驻讬 讜诇讗 讚诪讬 诇讚专讘 讗砖讬 诇注讬诇 讚讛转诐 讗驻讬' 讘砖转讬' 诪讜转专 讜诪砖讜诐 讗讬讞诇讜驻讬 诇讗 讙讝专讬' 讻讬讜谉 讚讗讬讻讗 讞讜转诐 讗' 讗讘诇 讛讻讗 砖谞讗住专 讘砖转讬' 讛讬' 专讗讜讬' 诇讞讜砖 诇讗讞诇讜驻讬 讙"讻 诇讻谉 讻' 转讜住' 讻讬讜谉 讚讗讬住讜专讗 讚专讘谞谉 讛讜讗 诇讗 讙讝专讜 讻诇 讻讱 讻谞诇注"讚 驻讬' 讛转讜住':

